title: 2010/804/ES: Eiropas Parlamenta un Padomes Lēmums ( 2010. gada 15. decembris ) par ES Solidaritātes fonda izmantošanu saskaņā ar 26. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību

text:
               28.12.2010

               LV

               Eiropas Savienības Oficiālais Vēstnesis

               L 342/16

         EIROPAS PARLAMENTA UN PADOMES LĒMUMS
   (2010. gada 15. decembris)
   par ES Solidaritātes fonda izmantošanu saskaņā ar 26. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību
   (2010/804/ES)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 26. punktu,
   ņemot vērā Padomes 2002. gada 11. novembra Regulu (EK) Nr. 2012/2002, ar ko izveido Eiropas Savienības Solidaritātes fondu (2),
   ņemot vērā Eiropas Komisijas priekšlikumu,
   tā kā:

               (1)

               Eiropas Savienība izveidoja Eiropas Savienības Solidaritātes fondu (“Fonds”), lai paustu solidaritāti ar katastrofu skarto reģionu iedzīvotājiem.

               (2)

               Saskaņā ar 2006. gada 17. maija Iestāžu nolīgumu Fondu var izmantot, nepārsniedzot maksimālo apjomu EUR 1 miljards gadā.

               (3)

               Regulā (EK) Nr. 2012/2002 ir noteikta Fonda izmantošanas kārtība.

               (4)

               Portugāle ir iesniegusi pieteikumu Fonda izmantošanai saistībā ar katastrofu, ko izraisīja nogruvumi un plūdi Madeiras salā.

               (5)

               Francija ir iesniegusi pieteikumu Fonda izmantošanai saistībā ar katastrofu, ko izraisīja vētra “Ksintija”,

         IR PIEŅĒMUŠI ŠO LĒMUMU.
   1. pants
   Eiropas Savienības 2010. finanšu gada vispārējā budžetā izmanto Eiropas Savienības Solidaritātes fondu, lai piešķirtu EUR 66 891 540 saistību un maksājumu apropriācijās.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2010. gada 15. decembrī

            Eiropas Parlamenta vārdā –

            priekšsēdētājs

         J. BUZEK

            Padomes vārdā –

            priekšsēdētājs

         O. CHASTEL

      (1)  OV C 139, 14.6.2006., 1. lpp.

      (2)  OV L 311, 14.11.2002., 3. lpp.


title: 2013/344/ES: Padomes Lēmums, kas pieņemts, vienojoties ar Komisijas priekšsēdētāju ( 2013. gada 1. jūlijs ) un ar ko ieceļ Eiropas Komisijas locekli

text:
               2.7.2013

               LV

               Eiropas Savienības Oficiālais Vēstnesis

               L 183/10

         PADOMES LĒMUMS,
   kas pieņemts, vienojoties ar Komisijas priekšsēdētāju
   (2013. gada 1. jūlijs)
   un ar ko ieceļ Eiropas Komisijas locekli
   (2013/344/ES)
   EIROPAS SAVIENĪBAS PADOME,
   ņemot vērā Horvātijas Republikas Pievienošanās aktu un jo īpaši tā 21. pantu,
   ņemot vērā Eiropas Parlamenta atzinumu (1),
   IR PIEŅĒMUSI ŠO LĒMUMU.
   1. pants
   Vienojoties ar Komisijas priekšsēdētāju José Manuel DURÃO BARROSO kungu, Padome ar šo par Komisijas locekli uz laikposmu no 2013. gada 1. jūlija līdz 2014. gada 31. oktobrim ieceļ Neven MIMICA kungu.
   2. pants
   Šis lēmums stājas spēkā tā pieņemšanas dienā.

      Briselē, 2013. gada 1. jūlijā

            Padomes vārdā –

            priekšsēdētājs

         L. LINKEVIČIUS

      (1)  2013. gada 12. jūnija atzinums (Oficiālajā Vēstnesī vēl nav publicēts).


title: Eiropas Parlamenta Lēmums (ES) 2017/1636 (2017. gada 27. aprīlis) par Eiropas Elektronisko komunikāciju regulatoru iestādes biroja 2015. finanšu gada budžeta izpildes apstiprināšanu

text:
               29.9.2017

               LV

               Eiropas Savienības Oficiālais Vēstnesis

               L 252/166

         EIROPAS PARLAMENTA LĒMUMS (ES) 2017/1636
   (2017. gada 27. aprīlis)
   par Eiropas Elektronisko komunikāciju regulatoru iestādes biroja 2015. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Elektronisko komunikāciju regulatoru iestādes biroja 2015. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Elektronisko komunikāciju regulatoru iestādes biroja 2015. finanšu gada pārskatiem ar Biroja atbildi (1),

               —

               ņemot vērā deklarāciju par pārskatu ticamību (2), kā arī par pakārtoto darījumu likumību un pareizību, kuru Revīzijas palāta sniegusi par 2015. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2017. gada 21. februāra ieteikumu par apstiprinājumu, ko sniedz Eiropas Elektronisko komunikāciju regulatoru iestādes biroja Pārvaldības komitejai par 2015. finanšu gada budžeta izpildi (05873/2017 – C8-0076/2017),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2009. gada 25. novembra Regulu (EK) Nr. 1211/2009, ar ko izveido Eiropas Elektronisko komunikāciju regulatoru iestādi (BEREC) un biroju (4), un jo īpaši tās 13. pantu,

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (5), un jo īpaši tās 108. pantu,

               —

               ņemot vērā Reglamenta 94. pantu un IV pielikumu,

               —

               ņemot vērā Budžeta kontroles komitejas ziņojumu (A8-0143/2017),

               1.

               sniedz Eiropas Elektronisko komunikāciju regulatoru iestādes biroja Pārvaldības komitejai apstiprinājumu par Iestādes 2015. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Elektronisko komunikāciju regulatoru iestādes biroja Pārvaldības komitejai, Padomei, Komisijai un Revīzijas palātai un nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Antonio TAJANI

            Ģenerālsekretārs

         Klaus WELLE

      (1)  OV C 449, 1.12.2016., 22. lpp.

      (2)  Skatīt 1. zemsvītras piezīmi.

      (3)  OV L 298, 26.10.2012., 1. lpp.

      (4)  OV L 337, 18.12.2009., 1. lpp.

      (5)  OV L 328, 7.12.2013., 42. lpp.


title: Eiropas Parlamenta un Padomes Lēmums (ES) 2015/1179 (2015. gada 8. jūlijs) par Eiropas Globalizācijas pielāgošanās fonda izmantošanu (EGF/2015/000 TA 2015 – tehniskā palīdzība pēc Komisijas iniciatīvas)

text:
               18.7.2015

               LV

               Eiropas Savienības Oficiālais Vēstnesis

               L 192/11

         EIROPAS PARLAMENTA UN PADOMES LĒMUMS (ES) 2015/1179
   (2015. gada 8. jūlijs)
   par Eiropas Globalizācijas pielāgošanās fonda izmantošanu (EGF/2015/000 TA 2015 – tehniskā palīdzība pēc Komisijas iniciatīvas)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1309/2013 par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006 (1), un jo īpaši tās 11. panta 2. punktu,
   ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību (2) un jo īpaši tā 13. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Globalizācijas pielāgošanās fonds (EGF) tika izveidots, lai sniegtu atbalstu darba ņēmējiem, kas atlaisti no darba, un pašnodarbinātām personām, kuru darbība ir beigusies tādēļ, ka globalizācijas dēļ ir notikušas lielas strukturālas pārmaiņas pasaules tirdzniecības modeļos, turpinās globālā finanšu un ekonomikas krīze vai ir sākusies jauna globāla finanšu un ekonomikas krīze, un lai palīdzētu viņiem no jauna iekļauties darba tirgū.

               (2)

               EGF nepārsniedz maksimālo apjomu EUR 150 miljoni gadā (2011. gada cenās), kā noteikts Padomes Regulas (ES, Euratom) Nr. 1311/2013 (3) 12. pantā.

               (3)

               Regulā (ES) Nr. 1309/2013 ir paredzēts, ka katru gadu ne vairāk kā 0,5 % no EGF gada maksimālās summas pēc Komisijas iniciatīvas var izmantot tehniskajai palīdzībai.

               (4)

               Tādēļ būtu jāizmanto EGF, lai pēc Komisijas iniciatīvas sniegtu tehnisko palīdzību EUR 630 000 apmērā,

         IR PIEŅĒMUŠI ŠO LĒMUMU.
   1. pants
   Eiropas Savienības 2015. finanšu gada vispārējā budžetā izmanto Eiropas Globalizācijas pielāgošanās fondu, lai piešķirtu EUR 630 000 saistību un maksājumu apropriācijās.
   2. pants
   Šis lēmums stājas spēkā trešajā dienā pēc tā publicēšanas Eiropas Savienības Oficiālajā Vēstnesī.

      Strasbūrā, 2015. gada 8. jūlijā

            Eiropas Parlamenta vārdā –

            priekšsēdētājs

         M. SCHULZ

            Padomes vārdā –

            priekšsēdētājs

         N. SCHMIT

      (1)  OV L 347, 20.12.2013., 855. lpp.

      (2)  OV C 373, 20.12.2013., 1. lpp.

      (3)  Padomes 2013. gada 2. decembra Regula (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam (OV L 347, 20.12.2013., 884. lpp.).


title: 2004/515/EK:Padomes lēmums (2004. gada 14. jūnijs) par principiem, prioritātēm un nosacījumiem, kas iekļauti Eiropas partnerībā ar Bosniju un Hercegovinu

text:
               22.6.2004

               LV

               Eiropas Savienības Oficiālais Vēstnesis

               L 221/10

      PADOMES LĒMUMS

   (2004. gada 14. jūnijs)
   par principiem, prioritātēm un nosacījumiem, kas iekļauti Eiropas partnerībā ar Bosniju un Hercegovinu
   (2004/515/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu,
   ņemot vērā Padomes Regulu (EK) Nr. 533/2004 (2004. gada 22. marts) par Eiropas partnerību izveidošanu atbilstīgi stabilizācijas un asociācijas procesam (1), un jo īpaši tās 2. pantu,
   ņemot vērā Komisijas priekšlikumu,
   tā kā:

               (1)

               Eiropadomes Tesaloniku sanāksmē 2003. gada 19. un 20. jūnijā tika atbalstīta “Tesaloniku darba kārtība Rietumbalkānu valstīm: ceļā uz Eiropas integrāciju”, kurā Eiropas partnerību izveide ir minēta kā viens no līdzekļiem, kā stiprināt stabilizācijas un asociācijas procesu.

               (2)

               Regula (EK) Nr. 533/2004 paredz, ka Padomei pēc Komisijas priekšlikuma ar kvalificētu balsu vairākumu ir jāpieņem lēmums par Eiropas partnerībās iekļaujamiem principiem, prioritātēm un nosacījumiem, kā arī par jebkuriem turpmākiem pielāgojumiem. Tāpat minētā regula paredz, ka Eiropas partnerību īstenošanas kontroli nodrošina, izmantojot mehānismus, kas izveidoti saskaņā ar stabilizācijas un asociācijas procesu, jo īpaši ar gada ziņojumiem.

               (3)

               Komisijas 2003. gada priekšizpētes ziņojums un 2004. gada ziņojums sniedz analīzi par Bosnijas un Hercegovinas sagatavošanās pasākumiem turpmākai integrācijai Eiropas Savienībā, kā arī nosaka vairākas prioritāras jomas turpmākai darbībai.

               (4)

               Lai sagatavotos turpmākai integrācijai Eiropas Savienībā, Albānijai būtu jāsagatavo sīki izstrādāts plāns ar grafiku attiecībā uz pasākumiem, ko Bosnija un Hercegovina paredz veikt šajā sakarā,

         IR PIEŅĒMUSI ŠO LĒMUMU.
   1. pants
   Saskaņā ar Regulas (EK) Nr. 533/2004 1. pantu šā lēmuma pielikumā, kas ir lēmuma sastāvdaļa, ir izklāstīti principi, prioritātes un nosacījumi Eiropas partnerībai ar Bosniju un Hercegovinu.
   2. pants
   Eiropas partnerības īstenošanu pārbauda, izmantojot mehānismus, kas izveidoti saskaņā ar stabilizācijas un asociācijas procesu.
   3. pants
   Šis lēmums stājas spēkā trešajā dienā pēc tā publicēšanas Eiropas Savienības Oficiālajā Vēstnesī.

      Luksemburgā, 2004. gada 14. jūnijā

            Padomes vārdā —

            priekšsēdētājs

         B. COWEN

      (1)  OV L 86, 24.3.2004., 1. lpp.

      PIELIKUMS
      1.   IEVADS
      Tesaloniku darba kārtībā ir norādītas metodes un līdzekļi, kā stiprināt stabilizācijas un asociācijas procesu (SAP), tostarp ieviešot Eiropas partnerības.
      Pamatojoties uz Komisijas gada ziņojumu, Eiropas partnerības ar Bosniju un Hercegovinu (BiH) mērķis ir noteikt darbības prioritātes, lai atbalstītu centienus tuvināties Eiropas Savienībai atbilstīgi saskaņotai programmai. Šīs prioritātes ir piemērotas BiH specifiskajām vajadzībām un sagatavotības pakāpei un vajadzības gadījumā tiks atjauninātas. Eiropas partnerībā arī iekļautas pamatnostādnes finanšu palīdzības sniegšanai BiH.
      Paredzams, ka BiH pieņems plānu, kurā būs grafiks un sīki izstrādāta informācija par to, kā tā plāno ieviest Eiropas partnerības noteiktās prioritātes. Plānā arī jānorāda veids, kā ieviest Tesaloniku darba kārtību, prioritātes organizētās noziedzības un korupcijas apkarošanai, kuras noteica 2002. gada Londonas konferencē un 2003. gada 28. novembra ministru sanāksmē Briselē ES-Rietumbalkānu foruma laikā, kā arī pasākumus, ar ko katra Rietumbalkānu valsts iepazīstināja 2003. gada 5. novembra sanāksmē Belgradā, kuru rīkoja kā Ohridas konferences par robežu integrētu pārvaldību pārskata sanāksmi.
      2.   PRINCIPI
      SAP joprojām veido programmu Rietumbalkānu valstu kursam uz Eiropu līdz pat šo valstu pievienošanās brīdim.
      Galvenās prioritātes, kas noteiktas BiH, saistās ar tās spēju atbilst 1993. gada Kopenhāgenas Eiropadomes noteiktajiem kritērijiem un SAP izvirzītajiem nosacījumiem, jo īpaši nosacījumiem, kas noteikti Padomes 1997. gada 29. aprīļa un 1999. gada 21.–22. jūnija secinājumos, 2000. gada 24. novembra Zagrebas galotņu tikšanās nobeiguma deklarācijā un Tesaloniku darba kārtībā.
      3.   PRIORITĀTES
      Komisijas gada ziņojumā ir novērtēti panākumi un atzīmētas jomas, kurās valstij jāpieliek lielākas pūles. Prioritātes, kas uzskaitītas šajā Eiropas partnerībā, tika noteiktas, balstoties uz to, ka ir pamats uzskatīt, ka Albānija tuvākajos gados varēs izpildīt partnerībā noteiktos uzdevumus vai būtiski virzīt tālāk to izpildi. Izšķir īstermiņa prioritātes, kuru īstenošanai paredz vienu līdz divus gadus, no vidējā termiņa prioritātēm, kuru īstenošanai paredz trīs līdz četrus gadus.
      Eiropas partnerība norāda galvenās prioritārās jomas BiH sagatavošanās darbiem turpmākai integrācijai Eiropas Savienībā, ņemot par pamatu analīzi, kas ietverta Priekšizpētes ziņojumā un 2004. gada ziņojumā.
      Ir jāatgādina, ka attiecībā uz tiesību aktu tuvināšanu ES acquis inkorporēšana tiesību aktos pati par sevi nav pietiekoša; būs nepieciešams arī sagatavoties tā pilnīgai īstenošanai.
      3.1.   ĪSTERMIŅA PRIORITĀTES
      Politiskais Stāvoklis
      Demokrātija un Tiesiskums
      Organizēt vēlēšanas– BiH ir jāuzņemas pilna atbildība par organizatorisko un finansiālo pusi, sagatavojot 2004. gada pašvaldību vēlēšanas.
      Efektīvāka pārvalde– ieviest Likumu par ministru padomi un Likumu par ministrijām. Pietiekoši regulāri sasaukt Ministru padomes un Parlamenta sanāksmes, lai ātri risinātu valsts pārvaldes jautājumus. Nodrošināt to, lai jaunās Valsts ministrijas un iestādes, kas izveidotas ar 2002. gada Likumu par Ministru padomi, darbotos pienācīgi. Pilnībā īstenot 2003.–2004. gada Prioritāro reformu rīcības plānu un 2004. gadam (un turpmākajiem gadiem) izveidot konsolidētu valsts līmeņa valdības darbības plānu, prioritārās politikas saskaņojot ar budžeta līdzekļiem. (Priekšizpētes ziņojuma ieteikums)

      Drošības sfēras reformu kontrole– īstenot Aizsardzības likumu. Pieņemt Likumu par izlūkdienestu un drošības dienestu un uzsākt tā īstenošanu.
      Efektīvāka valsts pārvalde– turpināt centienus, lai izveidotu efektīvu valsts administrāciju, tostarp izstrādāt visaptverošu un finansiāli pamatotu rīcības plānu valsts administrācijas reformai ar skaidru kompetenču sadali (piemēram, policijas un veselības aprūpes jomās). Finansēt un sadarboties ar valsts dienesta aģentūrām valsts un administratīvo vienību līmenī. (Priekšizpētes ziņojuma ieteikums)

      Efektīva tiesu iestāžu sistēma– pieņemt tiesību aktus, ar ko BiH izveido vienotu tiesu un prokuratūras Augsto padomi ar mērķi konsolidēt administratīvo vienību tiesību aizsardzības iestāžu darbinieku personāla iecelšanas sistēmu un stiprināt tiesu iestāžu neatkarību visā BiH. Nodrošināt Valsts tiesai atbilstīgu personālu un finansējumu. (Priekšizpētes ziņojuma ieteikums)

      Cilvēktiesības un minoritāšu aizsardzība
      Efektīvi cilvēktiesību aizsardzības noteikumi– pieņemt un īstenot vēl nepieņemtos tiesību aktus, ar ko atbalsta bēgļu atgriešanos. Jo īpaši ieviest, pieņemt un īstenot tiesību aktus par BiH Bēgļu atgriešanās fondu. Pabeigt cilvēktiesību aizsardzības struktūru nodošanu BiH kontrolē. Nodrošināt to, lai Cilvēktiesību palātas neizskatītās lietas tiktu izskatītas un lai Palātas pienākumus pārņemtu Konstitucionālā tiesa. Nodrošināt atbilstošu finansējumu Tiesai. Piešķirt pilnu valsts mēroga atbildību Valsts ombudam un panākt progresu valsts un administratīvo vienību ombudu apvienošanā. (Priekšizpētes ziņojuma ieteikums)

      Reģionālā un starptautiskā sadarbība
      Panākt atbilstību visiem nosacījumiem un starptautiskajām prasībām– pilnībā sadarboties ar Starptautisko Kara noziegumu tribunālu bijušajai Dienvidslāvijai (ICTY), īpaši no Serbijas Republikas puses, proti, nododot apsūdzētos kara noziedzniekus ICTY. Pabeigt vēl neizpildītos uzdevumus, kas noteikti attīstības plānā jeb “ceļa kartē”. Panākt atbilstību Deitonas-Parīzes miera līguma prasībām. Veikt pasākumus, lai īstenotu Eiropas Padomes BiH noteiktos pēcuzņemšanas kritērijus, īpaši demokrātijas un cilvēktiesību jomās. (Priekšizpētes ziņojuma ieteikums)

      Ekonomiskais stāvoklis
      Brīvas tirgus ekonomikas pastāvēšana un strukturālas reformas
      Nodrošināt makroekonomisko stabilitāti– veicināt makroekonomisku stabilitāti Starptautiskā Valūtas fonda (SVF) programmas ietvaros un panākt atbilstību starptautisko finanšu organizāciju nosacījumiem.
      Uzlabot uzņēmējdarbības vidi– turpināt uzņēmumu privatizāciju. Pieņemt un īstenot reformas, kas noteiktas kā “buldozera iniciatīvas” sastāvdaļa. Ieviest likumdošanu par korporatīvo vadību.
      Ticama statistika– īstenot Likumu par statistiku, ar mērķi izveidot funkcionējošu statistikas sistēmu ar skaidri noteiktiem atbildības un koordinācijas mehānismiem. (Priekšizpētes ziņojuma ieteikums)

      Valsts finanšu pārvaldība
      Budžeta likumdošana– pieņemt budžeta likumu un uzsākt tā īstenošanu, paredzot daudzgadēju budžeta plānošanu un prognozēšanu, un sākt konsolidēta valsts finanšu norēķina izstrādāšanu. (Priekšizpētes ziņojuma ieteikums)

      Budžeta prakse– veikt pasākumus, lai reģistrētu visus valsts varas iestādēs dažādos pārvaldes līmeņos nonākošos ieņēmumus, tostarp dotācijas un citus starptautiskās palīdzības veidus. (Priekšizpētes ziņojuma ieteikums)

      ES standarti
      Eiropas integrācija– nodrošināt Eiropas Integrācijas direktorāta pienācīgu un pilnīgu darbību, tostarp tā palīdzības koordinēšanas rīcībspēju. (Priekšizpētes ziņojuma ieteikums)

      Iekšējais tirgus un tirdzniecība
      Ievērot starptautiskos standartus– nodrošināt ātru, pilnīgu un atbilstīgu visu noslēgto brīvās tirdzniecības līgumu īstenošanu.
      Attīstīt vienotu BiH ekonomisko zonu– izveidot Konkurences padomi. Ieviest noteikumus par BiH tiesiskā regulējuma pārziņā esošo ražojumu savstarpēju atzīšanu un īstenot konsekventu un efektīvu publiskā iepirkuma režīmu valstī. Atcelt visas dubulto licenču, atļauju un līdzīgu administratīvo atļauju prasības, lai ļautu pakalpojumu sniedzējiem (tostarp finanšu iestādēm) darboties visā BiH teritorijā bez nevajadzīgām administratīvām prasībām. Izveidot vienotu uzņēmējdarbības reģistrācijas sistēmu, kas atzīta visā BiH teritorijā. (Priekšizpētes ziņojuma ieteikums)

      Konsekventa tirdzniecības politika– izveidot saskaņotu un visaptverošu tirdzniecības politiku un pārskatīt spēkā esošos tiesību aktus, lai nodrošinātu konsekventu politiku attiecībā uz brīvās tirdzniecības zonām. Ieviest valsts līmeņa sertifikāciju un citas procedūras dzīvnieku izcelsmes produktu eksportam, kā arī izveidot fitosanitāro dienestu, kas atbilst ES standartiem, lai veicinātu eksportu, kā arī lai uzlabotu standartus un veicinātu vienoto ekonomisko telpu. (Priekšizpētes ziņojuma ieteikums)

      Muitas un nodokļu reforma– turpināt Netiešo nodokļu politikas komisijas ieteikumu īstenošanu. Nodrošināt Likuma par netiešo nodokļu iestādi pieņemšanu Parlamentā, tostarp tā īstenošanai nepieciešamo attiecīgo tiesību aktu pieņemšanu. Nodrošināt jaunas muitas iestādes izveidi un darbību, tostarp iecelt netiešo nodokļu iestādes direktoru. Panākt progresu PVN ieviešanas sagatavošanā, nodrošinot tā ieviešanas uzsākšanu atbilstīgi grafikam. (Priekšizpētes ziņojuma ieteikums)

      Izcelsmes sertifikāti– nodrošināt visu BiH izcelsmes sertifikātu ticamību.
      Sektorpolitikas
      Integrēts enerģijas tirgus– ieviest Vienību rīcības plānus, lai pārstrukturētu elektrības tirgu. (Priekšizpētes ziņojuma ieteikums)

      Publiskā apraide– pieņemt tiesību aktus par publiskās apraides sistēmu saskaņā ar ES standartiem un Deitonas-Parīzes miera līgumu un veikt pasākumus, lai nodrošinātu finansiāli un redakcionāli neatkarīgas vienotas valsts mēroga publiskas apraides sistēmas ilgtspējīgu pastāvēšanu BiH ar galvenajiem raidītājiem kopīgu infrastruktūru. (Priekšizpētes ziņojuma ieteikums)

      Sadarbība tieslietās un iekšlietās
      Noziedzības, jo īpaši organizētās noziedzības, apkarošana– pilnveidot valsts mēroga likumu piemērošanas spējas, piešķirot nepieciešamos līdzekļus un iekārtas, lai nodrošinātu pilnīgu Valsts izlūkošanas un aizsardzības aģentūras darbību un BiH Drošības ministrijas darbību. Turpināt policijas strukturālo reformu ar mērķi racionalizēt policijas dienestu. (Priekšizpētes ziņojuma ieteikums)

      Patvēruma un migrācijas pārvalde– nodrošināt pienācīgu struktūru izveidošanu un darbību, kuru pārziņā būtu patvēruma un migrācijas politika. (Priekšizpētes ziņojuma ieteikums)
      Terorisma novēršana– veidot ciešāku starptautisku sadarbību un īstenot attiecīgo starptautisko konvenciju noteikumus terorisma apkarošanas jomā. Uzlabot sadarbību un informācijas apmaiņu starp policijas un izlūkdienestiem valstī un ar minētajiem dienestiem citās valstīs. Novērst terorisma aktu finansēšanu un sagatavošanu.
      3.2.   VIDĒJA TERMIŅA PRIORITĀTES
      Politiskais stāvoklis
      Demokrātija un tiesiskums
      Organizēt vēlēšanas– uzņemties pilnu atbildību par organizatorisko un finansiālo pusi, sagatavojot 2006. gada un citas vēlēšanas.
      Uzņemties atbildību par valsts pārvaldību– darboties, lai uzņemtos pilnu valstisku atbildību par politikas veidošanu, stratēģisko plānošanu un lēmumu pieņemšanas procesu. Adekvāti finansēt visas valsts līmeņa ministrijas, kā arī izstrādāt darbības plānus visām institūcijām, kuri vajadzīgi iespējamajam stabilizācijas un asociācijas nolīgumam un Eiropas integrācijai. Nodrošināt pienācīgu politikas veidošanas koordināciju starp visiem valsts vadības līmeņiem.
      Turpināt valsts pārvaldes darbības uzlabošanu– īstenot konsolidētu valsts pārvaldes reformas rīcības plānu un uzlabot administratīvās procedūras. Uzlabot politikas veidošanas un koordinācijas spējas un pilnveidot ierēdņu apmācības spējas BiH (tostarp tiem ierēdņiem, kas nodarbojas ar Eiropas integrācijas jautājumiem).
      Turpināt tiesu sistēmu nostiprināšanu– BiH teritorijā nodrošināt tiesu un prokuratūras personālam vienlīdzīgus standartus attiecībā uz iecelšanu amatā, paaugstināšanu amatā, disciplīnu un apmācību. Nodrošināt, ka BiH uzņemas pilnu atbildību par BiH Valsts tiesu, Prokuratūru un Tiesu un Prokuratūras Augsto padomi finanšu, administratīvajā un personāla nodrošinājuma aspektā.
      Sekmēt policijas reformu– īstenot ieteikumus par policijas sektora funkcionālo un stratēģisko pārskatīšanu un nodrošināt sadarbību starp tiesībaizsardzības iestādēm.
      Uzlabot cīņu pret korupciju un organizēto noziedzību– panākt progresu korupcijas apkarošanā un pierādīt atbilstību attiecīgajām starptautiskajām saistībām. Pieņemt un īstenot pretkorupcijas stratēģiju, nodrošināt efektīvu likuma par interešu konfliktu īstenošanu un veicināt korupcijas izmeklēšanas un kriminālvajāšanas spējas. Sekmēt ES dalībvalstu norīkoto sadarbības koordinatoru iesaistīšanu to atbilstīgo valsts pārvaldes iestāžu darbā, kuras saistītas ar cīņu pret organizēto noziedzību. Reizi sešos mēnešos sniegt ES ziņojumu par faktiskajiem sasniegumiem, tiesas ceļā vēršoties pret darbībām, kas saistītas ar organizēto noziedzību, kā paredzēts Apvienoto Nāciju Organizācijas Konvencijā par transnacionālo organizēto noziedzību, kas pazīstama kā Palermo Konvencija.
      Cilvēktiesības un minoritāšu aizsardzība
      Nodrošināt cilvēktiesību ievērošanu– nodrošināt cilvēktiesību aizsardzības līmeni, kas ir līdzvērtīgs vai labāks nekā līmenis, kas sasniegts starptautiskās pārraudzības laikā, un pierādīt efektīvu minoritāšu tiesību aizsardzību, tostarp čigānu tautības pārstāvju aizsardzību. Nodrošināt Likuma par nacionālo minoritāšu tiesībām vispārēju īstenošanu.
      Bēgļu atgriešanās– pabeigt bēgļu atgriešanās procesu, atvieglojot bēgļu ekonomisko un sociālo reintegrāciju.
      Apvienot Ombuda biroju– pabeigt valsts ombudu un administratīvo vienību ombudu apvienošanu un nodrošināt jaunās iestādes darbību.
      Reģionālā un starptautiskā sadarbība
      Nodrošināt kara noziegumu sekmīgu kriminālvajāšanu– panākt sekmes ICTY apsūdzēto personu aizturēšanā un kara noziedznieku atbalstītāju tīkla iznīcināšanā. Nodrošināt to, lai ICTY būtu pieejama visa dokumentācija, materiāli un liecinieki, kas ir būtiski notiekošo izmeklēšanu un/vai kriminālvajāšanu gaitai. Uzņemties administratīvu un finansiālu atbildību par Valsts tiesas Kara noziegumu palātu.
      Turpināt reģionālo sadarbību– darboties, lai rastu risinājumu nenokārtotiem divpusējiem robežu jautājumiem ar kaimiņvalstīm.
      Ievērot starptautiskās saistības– pildīt Tesaloniku saistības attiecībā uz sadarbības jautājumiem tieslietās un iekšlietās, tirdzniecības, enerģētikas, transporta un vides jomās.
      Ekonomiskais stāvoklis
      Brīvas tirgus ekonomikas pastāvēšana un strukturālas reformas
      Veicināt turpmākas strukturālās reformas– turpināt uzlabot korporatīvo vadību, mazināt darba tiesību neelastību un nodrošināt bankrotu regulējošo tiesību aktu īstenošanu saimnieciskajās tiesās. Atvieglot tirgus darbību, samazinot valsts iejaukšanos un samazinot attiecību starp valsts izdevumiem un IKP.
      Atvieglot uzņēmumu, īpaši mazo un vidējo uzņēmumu (MVU) attīstību– turpināt sadarbības attīstīšanu MVU politikas veidošanā un turpināt Mazo uzņēmumu Eiropas hartas principu īstenošanu.
      Turpināt valsts līmeņa spēju attīstīšanu statistikas jomā– izstrādāt un īstenot daudzgadu statistikas plānu un sniegt regulārus, pareizus nominālā un reālā IKP aprēķinus, tostarp atbilstīgus datus par nodarbinātību un bezdarbu, inflāciju, maksājumu bilanci, darba samaksu un rūpniecisko ražošanu. Nodrošināt sadarbību ar Eurostat.
      Valsts finanšu pārvaldība
      Nodrošināt konsolidēta valsts finanšu norēķina darbību– nodrošināt to, lai Finanšu ministrijā pilnībā darbotos konsolidēts valsts finanšu norēķins.
      Attīstīt saimnieciskās plānošanas rīcībspēju– turpināt un nostiprināt vidēja termiņa saimnieciskās pamatprogrammas procesu visiem budžeta lietotājiem. Nodrošināt pārredzamu budžeta izpildi un regulāras finanšu atskaites.
      Turpināt budžeta sagatavošanas nostiprināšanu– iekļaut ārpusbudžeta līdzekļus budžetā un saglabāt saprātīgu budžeta izstrādi, pamatojoties uz reālistiskām ienākumu prognozēm. Nostiprināt budžeta sagatavošanas procesus visās ministrijās.
      Risināt iekšējā parāda jautājumu– īstenot visaptverošu, ar SVF saskaņotu plānu saistībā ar iekšējo parādu.
      ES standarti
      Eiropas integrācija– īstenot stratēģiju integrācijai Eiropā. Attīstīt spējas pakāpeniskai tiesību aktu saskaņošanai ar ES acquis un paplašināt BiH lomu, veidojot un īstenojot programmu Kopienas palīdzībai rekonstrukcijai, attīstībai un stabilizācijai (CARDS), lai ilgtermiņā panāktu atbalsta decentralizāciju.
      Iekšējais tirgus un tirdzniecība
      Vienots tirgus un uzņēmējdarbība– pierādīt Konkurences padomes un konkurences un patērētāju aizsardzības administratīvo vienību efektīvu darbību. Turpināt konsekventas un efektīvas publiskā iepirkuma režīma īstenošanas stiprināšanu, tostarp nostiprināt Publiskā iepirkuma aģentūru un Iepirkumu pārbaudes iestādi. Turpināt nodrošināt brīvu preču un pakalpojumu apriti BiH teritorijā. Nodrošināt iestāžu, kas atbild par standartu noteikšanu, metroloģiju un intelektuālo īpašumu, pilnīgu darbību un atvieglot sakarus/informācijas plūsmu starp valsts/privātajiem uzņēmumiem. Nodrošināt konsekventu attiecīgo tiesību aktu īstenošanu (īpaši intelektuālā īpašuma jomā).
      Tirdzniecības pārvaldības spējas– nostiprināt Ārējās tirdzniecības un ekonomisko sakaru ministrijas tirdzniecības politikas plānošanas un sarunu vešanas spējas.
      Tirdzniecības standarti– turpināt attīstīt Valsts veterinārā biroja spējas un nodrošināt Fitosanitārā biroja pilnīgu darbību, cenšoties sasniegt ES standartus. Izstrādāt regulējošu administratīvu aktu kopumu, kas nosaka tehniskos standartus, intelektuālā un rūpnieciskā īpašuma tiesības atbilstīgi ES standartiem.
      Muita un nodokļu politika– pierādīt, ka brīvo tirdzniecības zonu pārvaldība notiek saskaņā ar ES acquis noteiktajām normām. Pabeigt muitas apvienošanu un nodrošināt pilnīgu muitas reformas plāna īstenošanu. Pārveidot Netiešo nodokļu iestādes valdi par Fiskālo padomi, piešķirot tai politikas veidošanas pilnvaras. Turpināt muitas un nodokļu politikas administratīvo spēju nostiprināšanu. Uzraudzīt valsts mēroga PVN īstenošanu un turpināt nodokļu iekasēšanas un kontroles stratēģiju izstrādāšanu, lai pakāpeniski samazinātu nodokļu krāpniecības līmeni gan attiecībā uz tiešajiem, gan netiešajiem nodokļiem.
      Sektorpolitikas
      Publiskās apraides sistēma– pilnībā īstenot visas publiskās apraides sistēmas restrukturizācijas un modernizācijas plānu, kas pilnībā saderīgs ar premjerministru panākto vienošanos par komunikāciju regulatora neatkarības saglabāšanu.
      Integrēts enerģijas tirgus– nodrošināt administratīvo aktu kopuma enerģētikas jomā saskaņošanu un izveidot vienotu valsts iestādi, kas regulē enerģijas tirgu, tostarp īstenojot likumu par enerģijas pārvadīšanas vienību ISO un TRANSCO izveidošanu. Izpildīt saistības, kas iekļautas 2003. gada Atēnu Saprašanās memorandā.
      Vide– nostiprināt valsts līmeņa spējas vides jomā, nodrošinot Valsts vides aģentūras darbību.
      Sadarbība tieslietās un iekšlietās
      Robežu pārvalde– īstenot starptautiskās saistības, kuras tika pieņemtas 2003. gada maija Ohridas reģionālajā konferencē par robežu drošību un robežu pārvaldi, kā arī veikt pasākumus, ar ko iepazīstināja ES un Rietumbalkānu ministru Forumā par tieslietu un iekšlietu jautājumiem 2003. gada novembrī. Ieviest un īstenot integrētu robežu pārvaldes stratēģiju. Atvieglot reģionālo sadarbību un tirdzniecību, uzlabojot robežu pārvaldi un transporta infrastruktūru. Turpināt attīstīt sadarbību starp valsts robeždienestu, muitas dienestu, policiju un prokuratūru, lai novērstu un sodītu nelikumīgu tirdzniecību un citu pārrobežu noziedzību. Turpināt valsts rīcības plāna pret nelikumīgu tirdzniecību īstenošanu. Uzlabot vīzu izsniegšanas kārtības administratīvās spējas, īpaši vīzu pieteikumu pārbaudes jomā.
      Organizētā noziedzība– pierādīt to, ka tiek pilnībā īstenoti visi pasākumi, kuri paredzēti rīcības plānā pret organizēto noziedzību, ar ko iepazīstināja Briseles tieslietu un iekšlietu ministru sanāksmē 2003. gada novembrī. Drošības jomā atbilstīgi sadarboties ar starptautisko kopienu, tostarp ar Eiropas Savienības policijas spēkiem.
      Migrācija un patvērums– konsekventi īstenot Likumu par ārvalstnieku kustību un uzturēšanos, un patvērumu. Pierādīt efektīvu valsts pārvaldi patvēruma un migrācijas politikas jomās, kā arī uzraudzīt un ziņot par darbību šajās jomās. Turpināt sarunu vešanu un noslēgt atpakaļuzņemšanas nolīgumus.
      4.   PLĀNOŠANA
      Kopienas palīdzība Rietumbalkānu valstīm atbilstīgi stabilizācijas un asociācijas procesam tiks sniegta saskaņā ar attiecīgiem finanšu instrumentiem, un jo īpaši ar Padomes Regulu (EK) Nr. 2666/2000 (2000. gada 5. decembris) par palīdzību Albānijai, Bosnijai un Hercegovinai, Horvātijai, Dienvidslāvijas Federatīvajai Republikai un Bijušajai Dienvidslāvijas Maķedonijas Republikai (1); attiecīgi šim lēmumam nav finansiālu seku. Turklāt BiH būs pieejams finansējums no daudzvalstu un horizontālajām programmām. Komisija sadarbojas ar Eiropas Investīciju banku un starptautiskajām finanšu institūcijām, jo īpaši ar Eiropas Rekonstrukcijas un attīstības banku un Pasaules Banku, lai veicinātu tādu projektu līdzfinansēšanu, kuri ir saistīti ar SAP.
      5.   NOSACĪTĪBA
      Kopienas palīdzība Rietumbalkānu valstīm atbilstīgi SAP ir atkarīga no progresa Kopenhāgenas politisko kritēriju izpildē, un jo īpaši no progresa šīs Eiropas partnerības īpašo prioritāšu īstenošanā. Šo vispārējo nosacījumu neievērošana var mudināt Padomi veikt attiecīgus pasākumus, pamatojoties uz Regulas (EK) Nr. 2666/2000 5. pantu.
      Uz Kopienas palīdzību attiecas arī Padomes 1997. gada 29. aprīļa secinājumos paredzētie nosacījumi, jo īpaši attiecībā uz saņēmēja apņemšanos veikt demokrātiskas ekonomiskās un institucionālās reformas, ņemot vērā Eiropas partnerībā noteiktās prioritātes.
      6.   UZRAUDZĪBA
      Šīs Eiropas partnerības paveiktā darba kontroli nodrošina, izmantojot mehānismus, kas izveidoti saskaņā ar SAP, jo īpaši ar gada ziņojumu par SAP.

         (1)  OV L 306, 7.12.2000., 1. lpp. Regulā jaunākie grozījumi izdarīti ar Regulu (EK) Nr. 2415/2001 (OV L 327, 12.12.2001., 3. lpp.).


title: 2007/39/EK: Padomes Lēmums ( 2007. gada 22. janvāris ), ar ko ieceļ Reģionu komitejas locekli un tā aizstājēju no Luksemburgas

text:
               24.1.2007

               LV

               Eiropas Savienības Oficiālais Vēstnesis

               L 17/21

      PADOMES LĒMUMS

   (2007. gada 22. janvāris),
   ar ko ieceļ Reģionu komitejas locekli un tā aizstājēju no Luksemburgas
   (2007/39/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 263. pantu,
   ņemot vērā Luksemburgas valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK (1), ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus.

               (2)

               Pēc Etienne SCHNEIDER kunga atkāpšanās no amata ir atbrīvojusies viena Reģionu komitejas locekļa vieta. Pēc Aly MAY kunga atkāpšanās no amata ir atbrīvojusies viena Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo amata pilnvaru laiku, tas ir, līdz 2010. gada 25. janvārim, Reģionu komitejā tiek iecelts:

               a)

               komitejas loceklis:

                           —

                              Marc SCHAEFER kungs, Membre du Conseil communal de la commune de Vianden, nomainot Etienne SCHNEIDER kungu;

               b)

               komitejas locekļa aizstājējs:

                           —

                              Gusty GRAAS kungs, Membre du Conseil communal de la commune de Bettembourg, nomainot Aly MAY kungu.

         2. pants
   Šis lēmums stājas spēkā tā pieņemšanas dienā.

      Briselē, 2007. gada 22. janvārī

            Padomes vārdā —

            priekšsēdētājs

         F.-W. STEINMEIER

      (1)  OV L 56, 25.2.2006., 75. lpp.


title: Eiropas Parlamenta Lēmums (ES) 2015/2214 (2015. gada 27. oktobris) par Eiropas Savienības 2013. finanšu gada vispārējā budžeta izpildes apstiprināšanu, II iedaļa – Eiropadome un Padome

text:
               1.12.2015

               LV

               Eiropas Savienības Oficiālais Vēstnesis

               L 314/48

         EIROPAS PARLAMENTA LĒMUMS (ES) 2015/2214
   (2015. gada 27. oktobris)
   par Eiropas Savienības 2013. finanšu gada vispārējā budžeta izpildes apstiprināšanu, II iedaļa – Eiropadome un Padome
   EIROPAS PARLAMENTS,

               —

               ņemot vērā Eiropas Savienības 2013. finanšu gada vispārējo budžetu (1),

               —

               ņemot vērā Eiropas Savienības konsolidētos pārskatus par 2013. finanšu gadu (COM(2014) 510 – C8-0148/2014) (2),

               —

               ņemot vērā Revīzijas palātas pārskatu par budžeta izpildi 2013. finanšu gadā un iestāžu atbildes (3),

               —

               ņemot vērā deklarāciju par pārskatu ticamību (4), kā arī par pakārtoto darījumu likumību un pareizību, kuru Revīzijas palāta sniegusi par 2013. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā 2015. gada 29. aprīļa lēmumu (5) atlikt lēmuma pieņemšanu par 2013. finanšu gada budžeta izpildes apstiprināšanu, kā arī tam pievienoto rezolūciju,

               —

               ņemot vērā Līguma par Eiropas Savienības darbību 314. panta 10. punktu, kā arī 317., 318. un 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6),

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (7) un jo īpaši tās 55., 99., 164., 165. un 166. pantu,

               —

               ņemot vērā Reglamenta 94. pantu un V pielikumu,

               —

               ņemot vērā Budžeta kontroles komitejas otro ziņojumu (A8-0269/2015),

               1.

               nesniedz Padomes ģenerālsekretāram apstiprinājumu par Eiropadomes un Padomes 2013. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropadomei, Padomei, Komisijai, Eiropas Savienības Tiesai, Revīzijas palātai, Eiropas Ombudam, Eiropas Datu aizsardzības uzraudzītājam un Eiropas Ārējās darbības dienestam, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV L 66, 8.3.2013.

      (2)  OV C 403, 13.11.2014., 1. lpp.

      (3)  OV C 398, 12.11.2014., 1. lpp.

      (4)  OV C 403, 13.11.2014., 128. lpp.

      (5)  OV L 255, 30.9.2015., 21. lpp.

      (6)  OV L 248, 16.9.2002., 1. lpp.

      (7)  OV L 298, 26.10.2012., 1. lpp.


title: 2009/353/EK: Padomes Lēmums ( 2009. gada 27. aprīlis ), ar ko nosaka nostāju, kas Kopienas vārdā jāapstiprina Pārtikas atbalsta komitejā attiecībā uz 1999. gada Pārtikas atbalsta konvencijas termiņa pagarināšanu

text:
               30.4.2009

               LV

               Eiropas Savienības Oficiālais Vēstnesis

               L 109/41

      PADOMES LĒMUMS

   (2009. gada 27. aprīlis),
   ar ko nosaka nostāju, kas Kopienas vārdā jāapstiprina Pārtikas atbalsta komitejā attiecībā uz 1999. gada Pārtikas atbalsta konvencijas termiņa pagarināšanu
   (2009/353/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 181. pantu saistībā ar 300. panta 2. punkta otro daļu,
   ņemot vērā Komisijas priekšlikumu,
   tā kā:

               (1)

               1999. gada Pārtikas atbalsta konvenciju (turpmāk “Konvencija”) Kopiena apstiprināja ar Padomes Lēmumu 2000/421/EK (1) un pagarināja ar Pārtikas atbalsta komitejas lēmumu 2003., 2005., 2007. un 2008. gada jūnijā, lai Konvencija būtu spēkā līdz 2009. gada 30. jūnijam.

               (2)

               Turpmāka Konvencijas pagarināšana uz vienu gadu ir Kopienas un tās dalībvalstu interesēs. Saskaņā ar Konvencijas XXV panta b) punktu šāds pagarinājums ir spēkā ar nosacījumu, ka uz to pašu laikposmu spēkā ir arī 1995. gada Graudu tirdzniecības konvencija (2). 1995. gada Graudu tirdzniecības konvencija ir spēkā līdz 2009. gada 30. jūnijam, un par tās turpmāku pagarināšanu lems Starptautiskās Graudu padomes sanāksmē 2009. gada jūnijā. Tāpēc Komisijai, kas pārstāv Kopienu Pārtikas atbalsta komitejā, būtu jāpilnvaro balsot par šādu pagarinājumu,

         IR NOLĒMUSI ŠĀDI.
   Vienīgais pants
   Kopienas nostāja Pārtikas atbalsta komitejā ir balsot par 1999. gada Pārtikas atbalsta konvencijas termiņa turpmāku pagarināšanu uz vienu gadu ar nosacījumu, ka 1995. gada Graudu tirdzniecības konvencija paliek spēkā uz šo pašu laikposmu, tas ir, līdz 2010. gada 30. jūnijam.
   Ar šo Komisija tiek pilnvarota paust šo nostāju Pārtikas atbalsta komitejā.

      Luksemburgā, 2009. gada 27. aprīlī

            Padomes vārdā —

            priekšsēdētājs

         A. VONDRA

      (1)  OV L 163, 4.7.2000., 37. lpp.

      (2)  OV L 21, 27.1.1996., 49. lpp.


title: Padomes Lēmums (2003. gada 17. decembris) par divpusēju nolīgumu starp Eiropas Kopienu un dažām trešām valstīm (Azerbaidžānu, Kazahstānu, Tadžikistānu un Turkmenistānu) par tekstilizstrādājumu tirdzniecību parakstīšanu un to provizorisku piemērošanu

text:
Svarīgs juridisks paziņojums

|

32003D0901

Oficiālais Vēstnesis L 340 , 24/12/2003 Lpp. 0054 - 0054

		Padomes Lēmums(2003. gada 17. decembris)par divpusēju nolīgumu starp Eiropas Kopienu un dažām trešām valstīm (Azerbaidžānu, Kazahstānu, Tadžikistānu un Turkmenistānu) par tekstilizstrādājumu tirdzniecību parakstīšanu un to provizorisku piemērošanu(2003/901/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmās daļas pirmo teikumu,ņemot vērā Komisijas priekšlikumu,tā kā:(1) Komisija Kopienas vārdā apspriedusi divpusējus nolīgumus, lai pagarinātu pašreizējos divpusējos nolīgumus par tekstilizstrādājumu tirdzniecību ar dažām trešām valstīm (Azerbaidžānu, Kazahstānu, Tadžikistānu un Turkmenistānu).(2) Ņemot vērā to iespējamo noslēgšanu nākotnē, nolīgumi jāparaksta Kopienas vārdā.(3) Ir lietderīgi šos nolīgumus, ievērojot savstarpīgumu, piemērot provizoriski no 2004. gada 1. janvāra līdz brīdim, kad ir pabeigtas attiecīgās procedūras to noslēgšanai,IR PIEŅĒMUSI ŠO LĒMUMU.1. pantsAr šo Padomes priekšsēdētāju pilnvaro iecelt personas, kam piešķirtas pilnvaras Eiropas Kopienas vārdā parakstīt nolīgumus par tekstilizstrādājumu tirdzniecību starp Eiropas Kopienu un dažām trešām valstīm (Azerbaidžānu, Kazahstānu, Tadžikistānu un Turkmenistānu), ņemot vērā to iespējamo noslēgšanu nākotnē.2. pantsIevērojot savstarpīgumu, 1. pantā minētos nolīgumus piemēro provizoriski no 2004. gada 1. janvāra līdz brīdim, kad ir pabeigtas procedūras to noslēgšanai.Nolīgumu teksti ir pievienoti šim lēmumam.Briselē, 2003 gada 17. decembrīPadomes vārdā —priekšsēdētājsG. Alemanno--------------------------------------------------


title: Eiropas Parlamenta un Padomes Lēmums Nr. 878/2007/EK ( 2007. gada 23. jūlijs ), ar kuru groza un pagarina Lēmumu Nr. 804/2004/EK, ar ko izveido Kopienas rīcības programmu, lai veicinātu darbības Kopienas finansiālo interešu aizsardzības jomā ( Hercule II programma)

text:
               25.7.2007

               LV

               Eiropas Savienības Oficiālais Vēstnesis

               L 193/18

      EIROPAS PARLAMENTA UN PADOMES LĒMUMS Nr. 878/2007/EK
   (2007. gada 23. jūlijs),
   ar kuru groza un pagarina Lēmumu Nr. 804/2004/EK, ar ko izveido Kopienas rīcības programmu, lai veicinātu darbības Kopienas finansiālo interešu aizsardzības jomā (Hercule II programma)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 280. pantu,
   ņemot vērā Komisijas priekšlikumu,
   ņemot vērā Revīzijas palātas atzinumu (1),
   saskaņā ar Līguma 251. pantā noteikto procedūru (2),
   tā kā:

               (1)

               Kopiena un dalībvalstis ir noteikušas sev mērķi apkarot krāpšanu un citas nelikumīgas darbības, kas ietekmē Kopienas finansiālās intereses, tostarp cigarešu kontrabandu un viltošanu. Lai sasniegtu šo mērķi, ir jāizmanto visi iespējamie līdzekļi, vienlaikus saglabājot pašreizējo atbildības sadalījumu un līdzsvaru starp valsts un Kopienas līmeņiem.

               (2)

               Darbības, kuru mērķis ir sniegt labāku informāciju, veikt pētījumus un nodrošināt apmācību vai tehnisku palīdzību, būtiski palīdz aizsargāt Kopienas finansiālās intereses.

               (3)

               Atbalsts šādām iniciatīvām subsīdiju veidā iepriekš deva iespēju nostiprināt Kopienas un dalībvalstu darbības krāpšanas un Kopienas finansiālo interešu aizsardzības jomā, kā arī sasniegt Hercule programmas no 2004. līdz 2006. gadam noteiktos mērķus.

               (4)

               Saskaņā ar Eiropas Parlamenta un Padomes Lēmuma Nr. 804/2004/EK (3) 7. panta a) punktu Komisija iesniedz Eiropas Parlamentam un Padomei Eiropas Biroja krāpšanas apkarošanai (OLAF) ziņojumu par Hercule programmas īstenošanu un tās turpināšanas lietderību. Tā secinājumos uzsvērts, ka Hercule programmā noteiktie mērķi ir sasniegti. Ieteikts turpināt to no 2007. līdz 2013. gadam.

               (5)

               Lai apvienotu Kopienas un dalībvalstu darbības Kopienas finansiālo interešu aizsardzības jomā, kurā ietilpst arī cigarešu kontrabandas un viltošanas apkarošana, jaunajā programmā vienā pamataktā jāapkopo visi darbības izdevumi, kas saistīti ar vispārējiem krāpšanas apkarošanas pasākumiem, kurus veic Komisija (OLAF).

               (6)

               Piešķirot subsīdijas par darbībām un tiesībām uz publiskā iepirkuma līgumu noslēgšanu, kuru mērķis ir veicināt un īstenot programmu, jāievēro Padomes 2002. gada 25. jūnija Regulā (EK, Euratom) Nr. 1605/2002 par Finanšu regulu, kuru piemēro Eiropas Kopienu kopbudžetam (4), un tās īstenošanas noteikumos paredzētie nosacījumi. Ir pieņemami neiekļaut programmā darbības subsīdijas, jo tās nav izmantotas iniciatīvu atbalstam iepriekš.

               (7)

               Pievienošanās valstīm un kandidātvalstīm vajadzētu būt iespējai piedalīties Hercule II programmā saskaņā ar nodomu protokolu, kas jāsagatavo atbilstīgi attiecīgajiem pamatnolīgumiem.

               (8)

               Ar šo lēmumu visam programmas darbības laikam paredz finansējumu, kas budžeta lēmējinstitūcijai ikgadējās budžeta procedūras laikā ir galvenā atsauce, kā paredzēts 37. punktā Eiropas Parlamenta, Padomes un Komisijas Iestāžu nolīgumā (2006. gada 17. maijs) par budžeta disciplīnu un pareizu finanšu pārvaldību (5),

         IR PIEŅĒMUŠI ŠO LĒMUMU.
   1. pants
   Grozījumi
   Lēmumu Nr. 804/2004/EK groza šādi.

               1)

               Lēmuma 1. pantu aizstāj ar šādu pantu:
               “1. pants
               Programmas mērķi
               1.   Ar šo lēmumu izveido Kopienas rīcības programmu, lai veicināta darbības Kopienas finansiālo interešu aizsardzības jomā. Programma tiek nosaukta par Hercule II programmu (turpmāk – “programma”).
               2.   Programma veicina darbības saskaņā ar vispārīgiem kritērijiem, kas noteikti šajā lēmumā. Tā īpaši attiecas uz šādiem mērķiem:

                           a)

                           starptautiskās un daudznozaru sadarbības uzlabošana starp dalībvalstu iestādēm, Komisiju un OLAF;

                           b)

                           tīklu veidošana visās dalībvalstīs, pievienošanās valstīs un kandidātvalstīs saskaņā ar saprašanās memorandu, sekmējot informācijas apmaiņu, pieredzes un labākās prakses apmaiņu, vienlaikus ievērojot katras dalībvalsts atšķirīgās tradīcijas;

                           c)

                           tehniskā un darbības atbalsta nodrošināšana dalībvalstu tiesībaizsardzības iestādēm cīņā pret robežu nelegālu šķērsošanu, īpaši pastiprinot atbalstu muitas iestādēm;

                           d)

                           nemazinot darbības efektivitāti, ģeogrāfiskās līdzsvarotības panākšana, iesaistot, ja vien iespējams, visas dalībvalstis, pievienošanās valstis un kandidātvalstis saskaņā ar saprašanās memorandu darbībās, kuras finansē šīs programmas ietvaros;

                           e)

                           pasākumu izplatīšana un intensificēšana jomās, kuras atzītas par sevišķi svarīgām, it īpaši cigarešu kontrabandas un viltošanas apkarošanā.”

               2)

               Iekļauj šādu pantu:
               “1.a pants
               Darbības
               Programmu īsteno, izmantojot turpmāk minētās darbības saistībā ar Kopienas finansiālo interešu aizsardzību, tostarp saistībā ar cigarešu kontrabandas un viltošanas novēršanu un apkarošanu:

                           a)

                           tehniskā palīdzība valsts iestādēm:

                                       i)

                                       specifisku zināšanu, aprīkojuma un informācijas tehnoloģiju (IT) iekārtu nodrošināšana, sekmējot starptautisko sadarbību un sadarbību ar OLAF;

                                       ii)

                                       atbalsts kopīgām darbībām;

                                       iii)

                                       personāla apmaiņas veicināšana;

                           b)

                           apmācība, semināri un konferences, kuru nolūks ir:

                                       i)

                                       labākas izpratnes sekmēšana par Kopienas un valstu mehānismiem;

                                       ii)

                                       pieredzes apmaiņa starp dalībvalstu iestādēm, pievienošanās valstīm un kandidātvalstīm;

                                       iii)

                                       dalībvalstu, pievienošanās valstu, kandidātvalstu un trešo valstu darbību koordinēšana;

                                       iv)

                                       zināšanu, jo īpaši operatīvo zināšanu, izplatīšana;

                                       v)

                                       atbalsts īpaši nozīmīgām pētniecības darbībām, tostarp pētījumiem;

                                       vi)

                                       sadarbības uzlabošana starp “praktiķiem” un “teorētiķiem”;

                                       vii)

                                       tiesnešu un citu juridisko profesiju pārstāvju izpratnes veidošana Kopienas finansiālo interešu aizsardzībai;

                           c)

                           atbalsts:

                                       i)

                                       specializētu datu bāžu un IT rīku izstrāde un nodrošināšana, atvieglojot piekļuvi datiem un to analizēšanu;

                                       ii)

                                       datu apmaiņas palielināšana;

                                       iii)

                                       IT rīku izstrāde un nodrošināšana izpētes, uzraudzības un izmeklēšanas darbam.”

               3)

               Lēmuma 2. pantu aizstāj ar šādu pantu:
               “2. pants
               Kopienas finansējums
               1.   Kopienas finansējumam var būt šādi juridiskie veidi saskaņā ar Regulu (EK, Euratom) Nr. 1605/2002:

                           a)

                           subsīdijas;

                           b)

                           publiskā iepirkuma līgumi.

                     2.   Lai pretendētu uz Kopienas subsīdiju darbībai, kas vērsta uz Kopienas finansiālo interešu aizsardzību, subsīdiju saņēmējiem jāizpilda šajā lēmumā paredzētie noteikumi. Darbībai jāatbilst principiem, kas ir Kopienas rīcības pamatā Kopienas finansiālo interešu aizsardzības jomā, un, to veicot, jāņem vērā īpašie kritēriji, kas noteikti attiecīgajos uzaicinājumos iesniegt priekšlikumus, atbilstīgi prioritātēm, kas izklāstītas subsīdiju gada programmā, kurā sīkāk izstrādāti šajā lēmumā minētie vispārīgie kritēriji.
               3.   Kopienas finansējums, ko piešķir publiskā iepirkuma līgumu slēgšanas tiesību vai subsīdiju veidā, sedz darbības izdevumus, kas saistīti ar darbībām Kopienas finansiālās aizsardzības jomā.
               4.   Darbības, ko veic organizācijas, kuras var saņemt Kopienas finansējumu (publiskā iepirkuma līgumu vai subsīdiju veidā) saistībā ar programmu, ietilpst vienā izdevumu kategorijā ar darbībām, kuru mērķis ir stiprināt Kopienas pasākumus, lai aizsargātu Kopienas finansiālās intereses un tiektos sasniegt vispārējas nozīmes mērķus Eiropā šajā jomā vai mērķi, kurš ir Eiropas Savienības politikas daļa šajā jomā.”

               4)

               Iekļauj šādus pantus:
               “2.a pants
               Organizācijas, kas ir atbilstīgas Kopienas finansējumam
               Kopienas finansējumam saskaņā ar programmu ir atbilstīgas šādas organizācijas:

                           a)

                           kā noteikts 3. pantā, visas dalībvalstu vai ārpuskopienas valstu administrācijas vai reģionālās administrācijas, kuras veicina Kopienas rīcības stiprināšanu, lai aizsargātu Kopienas finansiālās intereses;

                           b)

                           visi zinātniskās pētniecības un izglītības institūti, kuriem vismaz gadu ir bijis juridiskās personas statuss, kuri ir reģistrēti un darbojas dalībvalstī vai ārpuskopienas valstī, kā noteikts 3. pantā, un kuri sekmē Kopienas rīcības stiprināšanu, lai aizsargātu tās finansiālās intereses;

                           c)

                           visas bezpeļņas organizācijas, kurām vismaz gadu ir bijis juridiskās personas statuss, kuras ir likumīgi reģistrētas un darbojas dalībvalstī vai ārpuskopienas valstī, kā noteikts 3. pantā, un kuras sekmē Kopienas rīcības stiprināšanu, lai aizsargātu tās finansiālās intereses.

                     2.b pants
               Saņēmēju atlase
               Organizācijas, kurām saskaņā ar 2.a pantu ir tiesības pretendēt uz subsīdiju par kādu darbību, izraugās, pamatojoties uz uzaicinājumu iesniegt priekšlikumus, atbilstīgi prioritātēm, kas izklāstītas subsīdiju gada programmā, kurā sīkāk izstrādāti šajā lēmumā minētie vispārīgie kritēriji. Subsīdijas, kas piešķirtas darbībai, uz kuru attiecas programma, atbilst šajā lēmumā izklāstītajiem vispārīgajiem kritērijiem.
               2.c pants
               Subsīdiju pieteikumu izvērtēšanas kritēriji
               Pieteikumus subsīdijas saņemšanai par darbībām izvērtē, ņemot vērā:

                           a)

                           ierosinātās darbības atbilstību programmas mērķiem;

                           b)

                           ierosinātās darbības papildināmību ar citām atbalstītajām darbībām;

                           c)

                           ierosinātās darbības īstenošanas iespējas, t. i., reālo iespēju, ka to var veikt, izmantojot piedāvātos līdzekļus;

                           d)

                           ierosinātās darbības izmaksu un ieguvumu samēru;

                           e)

                           ierosinātās darbības papildu noderīgumu;

                           f)

                           sabiedrības daļas lielumu, uz kuru vērsta ierosinātā darbība;

                           g)

                           darbības starptautiskos un daudznozaru aspektus;

                           h)

                           ierosinātās darbības ģeogrāfisko teritoriju.

                     2.d pants
               Atbilstīgie izdevumi
               Saskaņā ar 2. panta 4. punktu, aprēķinot subsīdijas, ņem vērā vienīgi izdevumus, kas ir nepieciešami sekmīgai darbības īstenošanai.
               Atbilstīgie izdevumi ir arī tie, kas saistīti ar pārstāvju piedalīšanos no tām Balkānu valstīm, kuras piedalās Dienvidaustrumeiropas valstu stabilizācijas un asociācijas procesā (6), no Krievijas Federācijas, no valstīm, uz kurām attiecas Eiropas Kaimiņattiecību politika (7), kā arī no atsevišķām valstīm, ar kurām Kopiena ir noslēgusi savstarpējās palīdzības nolīgumu muitas jomā.

               5)

               Lēmuma 3. pantu groza šādi:

                           a)

                           panta a) punktu aizstāj ar šādu punktu:

                                       “a)

                                       pievienošanās valstīs;”;

                           b)

                           panta c) un d) punktu aizstāj ar šādu punktu:

                                       “c)

                                       kandidātvalstīs, kas asociētas ar Eiropas Savienību atbilstīgi noteikumiem par dalību Kopienas programmās, kas paredzēti ar šīm valstīm noslēgtajos vai noslēdzamajos asociācijas nolīgumos vai to papildprotokolos.”

               6)

               Lēmuma 4. pantu aizstāj ar šādu pantu:
               “4. pants
               Īstenošana
               Kopienas finansējumu īsteno saskaņā ar Regulu (EK, Euratom) Nr. 1605/2002.”

               7)

               Lēmuma 5. pantu groza šādi:

                           a)

                           1. punkta b) apakšpunktu aizstāj ar šādu apakšpunktu:

                                       “b)

                                       80 % no atbilstīgajiem izdevumiem attiecībā uz apmācības pasākumiem, kvalificēta personāla apmaiņas veicināšanu un semināru un konferenču rīkošanu, ja saņēmēji ir tie, kas minēti 2.a panta a) punktā;”;

                           b)

                           1. punkta c) apakšpunktu aizstāj ar šādu apakšpunktu:

                                       “c)

                                       90 % no atbilstīgajiem izdevumiem attiecībā uz semināru, konferenču un citu pasākumu rīkošanu, ja saņēmēji ir tie, kas minēti 2.a panta b) un c) punktā.”;

                           c)

                           svītro 2. punktu.

               8)

               Iekļauj šādu pantu:
               “5.a pants
               Pārbaudes un revīzijas
               1.   Subsīdijas saņēmējs nodrošina, ka vajadzības gadījumā Komisijai ir pieejami partneru vai locekļu īpašumā esošie apliecinošie dokumenti.
               2.   Komisija var veikt Kopienas finansējuma izlietošanas revīziju, ko veic Komisijas darbinieki tieši vai jebkāda cita kvalificēta ārēja struktūra pēc Komisijas izvēles. Šādas revīzijas var veikt visā līguma vai nolīguma darbības laikā un piecu gadu laikā pēc galīgā maksājuma dienas. Attiecīgā gadījumā revīzijas rezultātu dēļ Komisija var pieņemt lēmumu par līdzekļu atgūšanu.
               3.   Komisijas darbiniekiem un Komisijas pilnvarotam pieaicinātam personālam ir attiecīgas piekļuves tiesības vietām un telpām, kurās veic darbību, un visai informācijai, tostarp informācijai elektroniskā formātā, kas vajadzīga, lai veiktu 2. punktā minētās revīzijas.
               4.   Revīzijas palātai un OLAF ir tādas pašas tiesības, jo īpaši piekļuves tiesības, kā personām, kuras norādītas 3. punktā.
               5.   Turklāt, lai aizsargātu Kopienas finanšu intereses pret krāpšanu un citām nelikumībām, Komisija veic pārbaudes un apskates uz vietas šīs programmas ietvaros saskaņā ar Padomes Regulu (Euratom, EK) Nr. 2185/96 (8). Vajadzības gadījumā izmeklēšanu veic OLAF, un šo izmeklēšanu reglamentē Eiropas Parlamenta un Padomes Regula (EK) Nr. 1073/1999 (9).

               9)

               Lēmuma 6. pantu groza šādi:

                           a)

                           1. punktu aizstāj ar šādu punktu:
                           “1.   Programma ir pagarināta no 2007. gada 1. janvāra un beigsies 2013. gada 31. decembrī.”;

                           b)

                           2. punktu aizstāj ar šādu punktu:
                           “2.   Finansējums programmas īstenošanai laikposmā no 2007. gada līdz 2013. gadam ir EUR 98 525 000.”

               10)

               Lēmuma 7. pantu aizstāj ar šādu pantu:
               “7. pants
               Uzraudzība un izvērtēšana
               Komisija (OLAF) sniedz Eiropas Parlamentam un Padomei ikgadēju ziņojumu par programmas rezultātiem. Tajā iekļauj informāciju par programmas saskaņotību un papildināmību ar citām Eiropas Savienības līmeņa programmām un darbībām.
               Līdz 2010. gada 31. decembrim veic neatkarīgu izvērtēšanu par programmas īstenošanu, tostarp programmas darbības un sasniegto mērķu pārbaudi.
               Komisija (OLAF) līdz 2014. gada 31. decembrim sniedz Eiropas Parlamentam un Padomei ziņojumu par programmas mērķu sasniegšanu.”

               11)

               Iekļauj šādu pantu:
               “7.a pants
               Programmas vadība
               Pamatojoties uz izmaksu lietderības analīzi, Komisija var algot speciālistus un izmantot jebkuru citu tehnisku un administratīvu palīdzību, kurā neietilpst valsts pārvaldes uzdevumi, par kuriem noslēgti īpaši ad hoc ārpakalpojumu līgumi. Tā var arī finansēt pētījumus un organizēt speciālistu sanāksmes, lai veicinātu programmas īstenošanu, un veikt informācijas un izplatīšanas pasākumus, kas ir tieši saistīti ar programmas mērķu sasniegšanu.”

               12)

               Svītro pielikumu.

         2. pants
   Stāšanās spēkā
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2007. gada 23. jūlijā

            Eiropas Parlamenta vārdā —

            priekšsēdētājs

         H.-G. PÖTTERING

            Padomes vārdā —

            priekšsēdētājs

         L. AMADO

      (1)  OV C 302, 12.12.2006., 41. lpp.

      (2)  Eiropas Parlamenta 2007. gada 13. februāra Atzinums (Oficiālajā Vēstnesī vēl nav publicēts) un Padomes 2007. gada 28. jūnija Lēmums.

      (3)  OV L 143, 30.4.2004., 9. lpp.

      (4)  OV L 248, 16.9.2002., 1. lpp. Regulā grozījumi izdarīti ar Regulu (EK, Euratom) Nr. 1995/2006 (OV L 390, 30.12.2006., 1. lpp.).

      (5)  OV C 139, 14.6.2006., 1. lpp.

      (6)  Albānija, Bijusī Dienvidslāvijas Maķedonijas Republika, Bosnija un Hercegovina, Horvātija, Melnkalne un Serbija.

      (7)  Alžīrija, Armēnija, Azerbaidžāna, Baltkrievija, Ēģipte, Gruzija, Izraēla, Jordānija, Libāna, Lībija, Moldova, Maroka, Palestīniešu pašpārvalde, Sīrija, Tunisija un Ukraina.”

      (8)  OV L 292, 15.11.1996., 2. lpp.

      (9)  OV L 136, 31.5.1999., 1. lpp.”


title: Eiropas Parlamenta lēmums par pieprasījumu aizstāvēt Witold Tomczak deputāta imunitāti un privilēģijas (2005/2129(IMM))

text:
2.12.2006.       LV                              Eiropas Savienības Oficiālais Vēstnesis                                           C 293 E/113
                                                                                Otrdiena, 2006. gada 4. aprīlis
                                                       PIEŅEMTIE TEKSTI
           P6_TA(2006)0117
           Pieprasījums aizstāvēt Witold Tomczak deputāta imunitāti
           Eiropas Parlamenta lēmums par pieprasījumu aizstāvēt Witold Tomczak deputāta imunitāti un pri-
                                                     vilēģijas (2005/2129(IMM))
           Eiropas Parlaments,
           — ņemot vērā Witold Tomczak pieprasījumu aizstāvēt viņa deputāta imunitāti sakarā ar kriminālprocesu,
                ko pret viņu 2005. gada 29. aprīlī uzsākusi Ostrovas Veļkopoļskas (Polija) apgabaltiesa un par ko pazi-
                ņots plenārsēdē 2005. gada 12. maijā,
           — pēc Witold Tomczak uzklausīšanas 2005. gada 13. jūlijā un 2006. gada 31. janvārī saskaņā ar Regla-
                menta 7. panta 3. punktu,
           — ņemot vērā 2006. gada 20. martā parakstīto Witold Tomczak vēstuli, kurā viņš lūdz atsaukt pieprasī-
                jumu aizstāvēt viņa deputāta imunitāti,
           — ņemot vērā 8., 9. un 10. pantu 1965. gada 8. aprīļa Protokolā par privilēģijām un imunitāti Eiropas
                Kopienās, kā arī 6. panta 2. punktu 1976. gada 20. septembra Aktā par Eiropas Parlamenta deputātu
                ievēlēšanu tiešās vispārējās vēlēšanās,
           — ņemot vērā Eiropas Kopienu Tiesas 1964. gada 12. maija un 1986. gada 10. jūlija spriedumus (1),
           — ņemot vērā Reglamenta 6. panta 3. punktu un 7. pantu,
           — ņemot vērā Juridiskās komitejas ziņojumu (A6-0084/2006),
           A. tā kā Witold Tomczak 1997. gada 21. septembrī un 2001. gada 23. septembrī ievēlēja par Polijas parla-
                menta deputātu; tā kā pēc Pievienošanās līguma parakstīšanas 2003. gada 16. aprīlī viņš kļuva par novē-
                rotāju; tā kā viņš no 2004. gadā 1. maija līdz 19. jūlijam bija Eiropas Parlamenta deputāts; tā kā Witold
                Tomczak 2004. gada 13. jūnijā ievēlēja par Eiropas Parlamenta deputātu un viņa pilnvaru laiks Polijas
                parlamentā beidzās 2004. gada 16. jūnijā;
           B.   tā kā Witold Tomczak tiek apsūdzēts par divu policistu apvainošanu, kuri veica savus darba pienāku-
                mus Ostrovā Veļkopoļskā 1999. gada 26. jūnijā, pārkāpjot Polijas Sodu kodeksa 226. panta 1. punktu; tā
                kā ģenerālprokurors 2000. gada 13. jūnijā vērsās Polijas parlamentā ar lūgumu atsaukt Witold Tomczak
                deputāta imunitāti; tā kā Witold Tomczak 2000. gada 4.oktobrī piekrita atbildēt par savu rīcību saskaņā
                ar Polijas Konstitūcijas 105. panta 4. punktu; tā kā Ostrovas Veļkopoļskas apgabaltiesa pēc vairākkārtējas
                Witold Tomczak neierašanās tiesas sēdē izlēma 2005. gada 10. janvārī saskaņā ar Polijas kriminālprocesa
                kodeksu turpināt tiesas procesu bez viņa klātbūtnes;
           C. tā kā Witold Tomczak 2005. gada 30. aprīlī informēja apgabaltiesu par to, ka viņš ir pieprasījis Eiropas
                Parlamentam aizstāvēt savu deputāta imunitāti; tā kā apgabaltiesa 2005. gada 30. maijā atlika tiesas
                procesu un lūdza Varšavas priekšpilsētas Prahas—Poļnočas rajona prokuroram paziņot, vai lūgums par
                Witold Tomczak deputāta imunitātes atsaukšanu tiks izpildīts; tā kā prokuratūras ģenerālprokurora
                atzinumā šāds lūgums nav vajadzīgs; tā kā Polijas konstitucionālā tiesa 2001. gada 28. novembrī
                nolēma, ka lūgums par deputāta imunitātes atsaukšanu nav nepieciešams attiecībā uz nodarījumiem
                pirms ievēlēšanas par Polijas parlamenta deputātu;
           (1) Lieta Nr. 101/63, Wagner pret Fohrmann un Krier [1964. g.], ECR 159 un lieta Nr. 149/85, Wybot pret Faure un citiem
               [1986. g.], ECR 2391.
 ---pagebreak--- C 293 E/114                                        Eiropas Savienības Oficiālais Vēstnesis                            LV       2.12.2006.
Otrdiena, 2006. gada 4. aprīlis
             D. tā kā Witold Tomczak prasībā teikts, ka valsts prokuroram būtu vajadzējis vērsties Polijas parlamentā ar
                  lūgumu par deputāta imunitātes atsaukšanu pirms apsūdzības uzrādīšanas, un tā kā viņu ievēlēja par
                  Eiropas Parlamenta deputātu, viņš ir pieprasījis Eiropas Parlamentam un nevis Polijas parlamentam aiz-
                  stāvēt savu deputāta imunitāti;
             E.   tā kā Witold Tomczak sūdzas par to, ka kriminālprāva pret viņu nav objektīva un ka uz tiesu iestādēm
                  tiek izdarīts politisks spiediens, kā arī tiek uzrādīti neobjektīvi pierādījumi un tiesas procesā piedalās
                  neuzticami liecinieki;
             F.   tā kā, spriežot pēc iegūtās informācijas, Witold Tomczak deputāta imunitāte neattiecas ne uz vienu no
                  prasībām, ar ko iepazīstināts Eiropas Parlamenta priekšsēdētājs;
             G. tā kā parlamenta deputāta imunitāte ir daļa no Parlamenta prerogatīvām un tāpēc to nevar īstenot vai
                  atsaukt Parlamenta deputāts atsevišķi, bet tikai Parlaments kopumā;
             H. tā kā, neņemot vērā Witold Tomczak vēstuli, kurā viņš lūdz atsaukt pieprasījumu aizstāvēt savu depu-
                  tāta imunitāti, tomēr tiek uzsvērts, ka šī lieta ir pienācīgi jāizskata, lai nodrošinātu Parlamenta preroga-
                  tīvu atbilstošu ievērošanu,
             1.     nolemj neaizstāvēt Witold Tomczak imunitāti un privilēģijas.
             P6_TA(2006)0118
             Pamatnostādnes Eiropas enerģētikas tīkliem ***II
             Eiropas Parlamenta normatīvā rezolūcija attiecībā uz Padomes kopējo nostāju, lai pieņemtu Eiropas
             Parlamenta un Padomes lēmumu, ar ko nosaka pamatnostādnes Eiropas enerģētikas tīkliem un atceļ
             Lēmumu 96/391/EK un Lēmumu Nr. 1229/2003/EK (10720/1/2005 — C6-0016/2006 —
                                                            2003/0297(COD))
             (Koplēmuma procedūra: otrais lasījums)
             Eiropas Parlaments,
             — ņemot vērā Padomes kopējo nostāju (10720/1/2005 — C6-0016/2006),
             — ņemot vērā tā nostāju pirmajā lasījumā (1) attiecībā uz Komisijas priekšlikumu Eiropas Parlamentam un
                  Padomei (COM(2003)0742) (2),
             — ņemot vērā grozīto Komisijas priekšlikumu (COM(2005)0716) (2),
             — ņemot vērā EK līguma 251. panta 2. punktu,
             — ņemot vērā Reglamenta 62. pantu,
             — ņemot vērā Rūpniecības, pētniecības un enerģētikas komitejas ieteikumus otrajam lasījumam
                  (A6-0071/2006),
             1.     apstiprina grozīto kopējo nostāju;
             2.     uzdod priekšsēdētājam nosūtīt Parlamenta nostāju Padomei un Komisijai.
             (1) Pieņemtie teksti 7.6.2005., P6_TA(2005)0211.
             (2) OV vēl nav publicēts.


title: 2006/333/EK: Padomes Lēmums ( 2006. gada 20. marts ), lai noslēgtu Nolīgumu vēstuļu apmaiņas veidā starp Eiropas Kopienu un Amerikas Savienotajām Valstīm atbilstīgi 1994. gada Vispārējās vienošanās par tarifiem un tirdzniecību (VVTT) XXIV panta 6. punktam un XXVIII pantam par koncesiju izmaiņām grafikos, kas attiecas uz Čehijas Republiku, Igaunijas Republiku, Kipras Republiku, Latvijas Republiku, Lietuvas Republiku, Ungārijas Republiku, Maltas Republiku, Polijas Republiku, Slovēnijas Republiku un Slovākijas Republiku saistībā ar šo valstu pievienošanos Eiropas Savienībai#Nolīgums vēstuļu apmaiņas veidā starp eiropas kopienu un amerikas savienotajām valstīm atbilstīgi 1994. Gada vispārējās vienošanās par tarifiem un tirdzniecību (VVTT) XXIV panta 6. punktam un XXVIII pantam par koncesiju izmaiņām grafikos, kas attiecas uz Čehijas Republiku, Igaunijas Republiku, Kipras Republiku, Latvijas Republiku, Lietuvas Republiku, Ungārijas Republiku, Maltas Republiku, Polijas Republiku, Slovēnijas Republiku un Slovākijas Republiku saistībā ar šo valstu pievienošanos Eiropas Savienībai

text:
               11.5.2006

               LV

               Eiropas Savienības Oficiālais Vēstnesis

               L 124/13

         PADOMES LĒMUMS
   (2006. gada 20. marts),
   lai noslēgtu Nolīgumu vēstuļu apmaiņas veidā starp Eiropas Kopienu un Amerikas Savienotajām Valstīm atbilstīgi 1994. gada Vispārējās vienošanās par tarifiem un tirdzniecību (VVTT) XXIV panta 6. punktam un XXVIII pantam par koncesiju izmaiņām grafikos, kas attiecas uz Čehijas Republiku, Igaunijas Republiku, Kipras Republiku, Latvijas Republiku, Lietuvas Republiku, Ungārijas Republiku, Maltas Republiku, Polijas Republiku, Slovēnijas Republiku un Slovākijas Republiku saistībā ar šo valstu pievienošanos Eiropas Savienībai
   (2006/333/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmās daļas pirmo teikumu,
   ņemot vērā Komisijas priekšlikumu,
   tā kā:

               (1)

               Padome 2004. gada 22. martā pilnvaroja Komisiju saskaņā ar 1994. gada Vispārējās vienošanās par tarifiem un tirdzniecību (VVTT) XXIV panta 6. punktu sākt sarunas ar dažām citām PTO dalībvalstīm saistībā ar Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai.

               (2)

               Komisija risināja sarunas, apspriežoties ar komiteju, kas izveidota ar Līguma 133. pantu, un pamatojoties uz Padomes pieņemtajiem norādījumiem par sarunām.

               (3)

               Komisija ir noslēgusi sarunas par Nolīgumu vēstuļu apmaiņas veidā starp Eiropas Kopienu un Amerikas Savienotajām Valstīm. Tādēļ minētais nolīgums būtu jāapstiprina.

               (4)

               Šā lēmuma īstenošanai vajadzīgie pasākumi būtu jāpieņem saskaņā ar Padomes Lēmumu 1999/468/EK (1999. gada 28. jūnijs), ar ko nosaka Komisijai piešķirto ieviešanas pilnvaru īstenošanas kārtību (1).

         IR NOLĒMUSI ŠĀDI.
   1. pants
   Ar šo Kopienas vārdā tiek apstiprināts Nolīgums vēstuļu apmaiņas veidā starp Eiropas Kopienu un Amerikas Savienotajām Valstīm atbilstīgi 1994. gada Vispārējās vienošanās par tarifiem un tirdzniecību (VVTT) XXIV panta 6. punktam un XXVIII pantam par koncesiju izmaiņām grafikos, kas attiecas uz Čehijas Republiku, Igaunijas Republiku, Kipras Republiku, Latvijas Republiku, Lietuvas Republiku, Ungārijas Republiku, Maltas Republiku, Polijas Republiku, Slovēnijas Republiku un Slovākijas Republiku, saistībā ar šo valstu pievienošanos Eiropas Savienībai.
   Nolīguma vēstuļu apmaiņas veidā teksts ir pievienots šim lēmumam.
   2. pants
   Komisija saskaņā ar šā lēmuma 3. panta 2. punktā paredzēto procedūru pieņem sīki izstrādātus noteikumus. Komisija saskaņā ar šā lēmuma 3. pantā paredzēto procedūru pieņem sīki izstrādātus noteikumus, lai īstenotu Nolīgumu vēstuļu apmaiņas veidā.
   3. pants
   1.   Komisijai palīdz Labības pārvaldības komiteja, kas izveidota ar 25. pantu Padomes Regulā (EK) Nr. 1784/2003 (2003. gada 29. septembris) par labības tirgus kopīgo organizāciju (2), vai attiecīgā komiteja, kas izveidota ar atbilstošo pantu regulā par attiecīgā produkta tirgus kopīgu organizāciju.
   2.   Ja atsaucas uz šo punktu, piemēro Lēmuma 1999/468/EK 4. un 7. pantu. Lēmuma 1999/468/EK 4. panta 3. punktā paredzētais termiņš ir viens mēnesis.
   3.   Komiteja pieņem savu reglamentu.
   4. pants
   Ar šo Padomes priekšsēdētājs tiek pilnvarots norīkot personu(-as), kam ir tiesības parakstīt nolīgumu, lai tas kļūtu saistošs Kopienai (3).

      Briselē, 2006. gada 20. martā

            Padomes vārdā —

            priekšsēdētāja

         U. PLASSNIK

      (1)  OV L 184, 17.7.1999., 23. lpp.

      (2)  OV L 270, 21.10.2003., 78. lpp. Regulā grozījumi izdarīti ar Komisijas Regulu (EK) Nr. 1154/2005 (OV L 187, 19.7.2005., 11. lpp.).

      (3)  Nolīguma spēkā stāšanās datumu publicēs Eiropas Savienības Oficiālajā Vēstnesī.
    ---documentbreak---

               11.5.2006

               LV

               Eiropas Savienības Oficiālais Vēstnesis

               L 124/15

         TULKOJUMS
   NOLĪGUMS
   vēstuļu apmaiņas veidā starp eiropas kopienu un amerikas savienotajām valstīm atbilstīgi 1994. Gada vispārējās vienošanās par tarifiem un tirdzniecību (VVTT) XXIV panta 6. punktam un XXVIII pantam par koncesiju izmaiņām grafikos, kas attiecas uz Čehijas Republiku, Igaunijas Republiku, Kipras Republiku, Latvijas Republiku, Lietuvas Republiku, Ungārijas Republiku, Maltas Republiku, Polijas Republiku, Slovēnijas Republiku un Slovākijas Republiku saistībā ar šo valstu pievienošanos Eiropas Savienībai
   Ženēvā, 2006. gada 22. martā
   Godātais kungs!
   Pēc sarunu sākšanas atbilstīgi 1994. gada Vispārējās vienošanās par tarifiem un tirdzniecību (VVTT) XXIV panta 6. punktam un XXVIII pantam attiecībā uz izmaiņām grafikos, kas attiecas uz Čehijas Republiku, Igaunijas Republiku, Kipras Republiku, Latvijas Republiku, Lietuvas Republiku, Ungārijas Republiku, Maltas Republiku, Polijas Republiku, Slovēnijas Republiku un Slovākijas Republiku, saistībā ar to pievienošanos Eiropas Savienībai, un lai noslēgtu minētās sarunas, Eiropas Kopienas un Amerikas Savienotās Valstis (ASV) ir vienojušās šādi:
   EK ar šīs vēstules pielikumā izklāstītajiem grozījumiem ne vēlāk kā līdz 2006. gada 1. aprīlim grafikā, kas attiecas uz EK-25 valstu (EK, ko veido 25 valstis) muitas teritoriju, iekļauj un nosaka koncesijas, kuras bija iekļautas CXL grafikā, kas attiecas uz EK-15 valstu (EK, ko veido 15 valstis) muitas teritoriju.
   Pēc iespējas drīz, un ne vēlāk kā līdz 2006. gada 1. jūlijam EK samazina tarifus un pielāgo tarifu likmes kvotas, kā norādīts pielikumā.
   Attiecībā uz tarifu kvotām ir jābūt izmantojamai visai gada kvotai neatkarīgi no tā, kad kvotas tiek noteiktas.
   Jebkurā laikā pēc jebkuras puses pieprasījuma jāveic apspriešanās attiecībā uz jautājumiem, kas saistīti ar šo nolīgumu.
   Es būtu pateicīgs, ja pēc pārbaudīšanas saskaņā ar attiecīgajām vietējām procedūrām jūs apstiprinātu, ka jūsu valdība piekrīt šim nolīgumam un šī vēstule un jūsu apstiprinošā atbilde veido nolīgumu, kas stājas spēkā jūsu vēstules parakstīšanas datumā.
   Lūdzu, pieņemiet manus visdziļākās cieņas apliecinājumus.

         Eiropas Kopienas vārdā

      PIELIKUMS
      0304 20 58 (saldētas heka filejas) saistītais muitas nodoklis 6,1 %.
      0304 20 85 (saldētas mintaja filejas): saistītais muitas nodoklis 14,2 %.
      0304 90 05 (surimi): saistītais muitas nodoklis 14,2 %.
      3920 91 00 (polivinilbutirāls): saistītais muitas nodoklis 6,1 %.
      7609 00 00 (alumīnija caurules): saistītais muitas nodoklis 5,9 %.
      8102 93 00 (molibdēna stieple): saistītais muitas nodoklis 6,1 %.

                  —

                  pievieno 4 003 tonnas (erga omnes) EK tarifa likmes kvotai “saldēta liellopu gaļa; nesadalītas vai sadalītas priekšējās ceturtdaļas; bezkaula izcirtņi” un “saldēti liellopu gaļas subprodukti; diafragmas biezā daļa un plānā daļa. Ievesto gaļu izmanto pārstrādei” (tarifa pozīcijas numurs 0202 20 30, 0202 30, 0206 29 91),

                  —

                  koriģē līdz skaitam 710 EK tarifa likmes kvotu (erga omnes) “kalnu šķirņu dzīvi liellopi, teles un govis (kas nav paredzēti kaušanai): pelēkās, brūnās, dzeltenās un raibās Simmental un Pinzgau” (tarifa pozīcijas numurs 0102 90 05, 0102 90 29, 0102 90 49, 0102 90 59, 0102 90 69), kvotas likme 6 %,

                  —

                  koriģē līdz skaitam 711 EK tarifa likmes kvotu (erga omnes) “kalnu šķirņu dzīvi liellopi, buļļi, govis un teles (kas nav paredzēti kaušanai): raibās Simmental, Schwyz un Fribourg” (tarifa pozīcijas numurs 0102 90 05, 0102 90 29, 0102 90 49, 0102 90 59, 0102 90 69, 0102 90 79), kvotas likme 4 %,

                  —

                  koriģē līdz skaitam 24 070 EK tarifa likmes kvotu (erga omnes) “dzīvi liellopi ar dzīvsvaru 300 kg vai mazāk, kas paredzēti nobarošanai” (tarifa pozīcijas numurs 0102 90 05, 0102 90 29, 0102 90 49), kvotas likme 16 % + 582 EUR par tonnu,

                  —

                  valstij (ASV) piešķir tarifa likmes kvotu 16 665 tonnas mājputnu (tarifa pozīcijas numuri un kvotu likmes)

                              —

                              0207 11 10 (131 EUR/t)

                              —

                              0207 11 30 (149 EUR/t)

                              —

                              0207 11 90 (162 EUR/t)

                              —

                              0207 12 10 (149 EUR/t)

                              —

                              0207 12 90 (162 EUR/t)

                              —

                              0207 13 10 (512 EUR/t)

                              —

                              0207 13 20 (179 EUR/t)

                              —

                              0207 13 30 (134 EUR/t)

                              —

                              0207 13 40 (93 EUR/t)

                              —

                              0207 13 50 (301 EUR/t)

                              —

                              0207 13 60 (231 EUR/t)

                              —

                              0207 13 70 (504 EUR/t)

                              —

                              0207 14 10 (795 EUR/t)

                              —

                              0207 14 20 (179 EUR/t)

                              —

                              0207 14 30 (134 EUR/t)

                              —

                              0207 14 40 (93 EUR/t)

                              —

                              0207 14 50 (0 %)

                              —

                              0207 14 60 (231 EUR/t)

                              —

                              0207 14 70 (0 %)

                              —

                              0207 24 10 (170 EUR/t)

                              —

                              0207 24 90 (186 EUR/t)

                              —

                              0207 25 10 (170 EUR/t)

                              —

                              0207 25 90 (186 EUR/t)

                              —

                              0207 26 10 425 EUR/t)

                              —

                              0207 26 20 (205 EUR/t)

                              —

                              0207 26 30 (134 EUR/t)

                              —

                              0207 26 40 (93 EUR/t)

                              —

                              0207 26 50 (339 EUR/t)

                              —

                              0207 26 60 (127 EUR/t)

                              —

                              0207 26 70 (230 EUR/t)

                              —

                              0207 26 80 (415 EUR/t)

                              —

                              0207 27 10 (0 %)

                              —

                              0207 27 20 (0 %)

                              —

                              0207 27 30 (134 EUR/t)

                              —

                              0207 27 40 (93 EUR/t)

                              —

                              0207 27 50 (339 EUR/t)

                              —

                              0207 27 60 (127 EUR/t)

                              —

                              0207 27 70 (230 EUR/t)

                              —

                              0207 27 80 (0 %)

                  —

                  pievieno 49 tonnas (erga omnes) EK tarifa likmes kvotai “svaigi, atdzesēti vai saldēti cāļu liemeņi” (tarifa pozīcijas numurs 0207 11 10, 0207 11 30, 0207 11 90, 0207 12 10, 0207 12 90),

                  —

                  pievieno 4 070 tonnas (erga omnes) EK tarifa likmes kvotai “svaigi, atdzesēti vai saldēti cāļu izcirtņi” (tarifa pozīcijas numurs 0207 13 10, 0207 13 20, 0207 13 30, 0207 13 40, 0207 13 50, 0207 13 60, 0207 13 70, 0207 14 20, 0207 14 30, 0207 14 40, 0207 14 60),

                  —

                  pievieno 1 605 tonnas (erga omnes) EK tarifa likmes kvotai “vistu izcirtņi” (tarifa pozīcijas numurs 0207 14 10), kvotas likme 795 EUR par tonnu),

                  —

                  pievieno 201 tonnu (erga omnes) EK tarifa likmes kvotai “svaiga, atdzesēta vai saldēta tītara gaļa” (tarifa pozīcijas numurs 0207 24 10, 0207 24 90, 0207 25 10, 0207 25 90, 0207 26 10, 0207 26 20, 0207 26 30, 0207 26 40, 0207 26 50, 0207 26 60, 0207 26 70, 0207 26 80, 0207 27 30, 0207 27 40, 0207 27 50, 0207 27 60, 0207 27 70),

                  —

                  pievieno 2 485 tonnas (erga omnes) EK tarifa likmes kvotai “saldēti tītara izcirtņi” (tarifa pozīcijas numurs 0207 27 10, 0207 27 20, 0207 27 80),

                  —

                  valstij (ASV) piešķir tarifa likmes kvotu 4 722 tonnas “saldēti muguras gabalu vai šķiņķa maisījumi, bez kauliem” (tarifa pozīcijas numurs ex02031955 un ex02032955), kvotas likme 250 EUR par tonnu,

                  —

                  pievieno 1 265 tonnas (erga omnes) EK tarifa likmes kvotai “saldēti muguras gabalu vai šķiņķa maisījumi, bez kauliem” (tarifa pozīcijas numurs ex02031955, ex02032955),

                  —

                  pievieno 67 tonnas (erga omnes) EK tarifa likmes kvotai “svaigi, atdzesēti vai saldēti mājas cūku liemeņi vai pusliemeņi” (tarifa pozīcijas numurs 0203 11 10, 0203 21 10),

                  —

                  pievieno 35 tonnas (erga omnes) EK tarifa likmes kvotai “svaigi, atdzesēti vai saldēti mājas cūku izcirtņi ar kauliem vai bez kauliem, izņemot atdalītu fileju” (tarifa pozīcijas numurs 0203 12 11, 0203 12 19, 0203 19 11, 0203 19 13, 0203 19 55, 0203 19 59, 0203 22 11, 0203 22 19, 0203 29 11, 0203 29 13, 0203 29 15, 0203 29 55, 0203 29 59),

                  —

                  pievieno 2 tonnas (erga omnes) EK tarifa likmes kvotai “desas, sausās vai uzziešanai, nevārītas” (tarifa pozīcijas numurs 1601 00 91, 1601 00 99),

                  —

                  pievieno 61 tonnu (erga omnes) EK tarifa likmes kvotai “konservēta mājas cūku gaļa” (tarifa pozīcijas numurs 1602 41 10, 1602 42 10, 1602 49 11, 1602 49 13, 1602 49 15, 1602 49 19, 1602 49 30, 1602 49 50),

                  —

                  koriģē līdz 5 676 tonnām EK tarifa likmes kvotu “dzīvas aitas, kas nav tīršķirnes vaislas dzīvnieki” (tarifa pozīcijas numurs 0104 10 30, 0104 10 80, 0104 20 90), kvotas likme 10 %,

                  —

                  pievieno 60 tonnas (erga omnes) EK tarifa likmes kvotai “picas sieri” (tarifa pozīcijas numurs ex04061020, ex04061080),

                  —

                  pievieno 38 tonnas (erga omnes) EK tarifa likmes kvotai “emmentaler” (tarifa pozīcijas numurs ex04063010, 0406 90 13),

                  —

                  pievieno 213 tonnas (erga omnes) EK tarifa likmes kvotai “gruyere, sbrinz” (tarifa pozīcijas numurs ex04063010, 0406 90 15),

                  —

                  pievieno 7 tonnas (erga omnes) EK tarifa likmes kvotai “siers pārstrādei” (tarifa pozīcijas numurs 0406 90 01),

                  —

                  pievieno 5 tonnas (erga omnes) EK tarifa likmes kvotai “cheddar” (tarifa pozīcijas numurs 0406 90 21),

                  —

                  pievieno 25 tonnas (erga omnes) EK tarifa likmes kvotai “svaigi sieri” (tarifa pozīcijas numurs ex04061020, ex04061080, 0406 20 90, 0406 30 31, 0406 30 39, 0406 30 90, 0406 40 10, 0407 40 50, 0407 40 90, 0406 90 17, 0406 90 18, 0406 90 23, 0406 90 25, 0406 90 27, 0406 90 29, 0406 90 31, 0406 90 33, 0406 90 35, 0406 90 37, 0406 90 39, 0406 90 50, ex04069063, 0406 90 69, 0406 90 73, ex04069075, ex04069076, 0406 90 78, ex04069079, ex04069081, 0406 90 82, 0406 90 84, 0406 90 86, 0406 90 87, 0406 90 88, 0406 90 93, 0406 90 99),

                  —

                  piešķir tarifa likmes kvotu 7 tonnas (erga omnes) nelobītiem rīsiem (tarifa pozīcijas numurs 1006 10), kvotas likme 15 %,

                  —

                  piešķir tarifa likmes kvotu 1 634 tonnas (erga omnes) lobītiem rīsiem (tarifa pozīcijas numurs 1006 20), kvotas likme 15 %,

                  —

                  pievieno 25 516 tonnas (erga omnes) EK tarifa likmes kvotai daļēji slīpētiem vai pilnīgi noslīpētiem rīsiem (tarifa pozīcijas numurs 1006 30), kvotas likme 0 %,

                  —

                  pievieno 31 788 tonnas (erga omnes) EK tarifa likmes kvotai šķeltiem rīsiem (tarifa pozīcijas numurs 1006 40), kvotas likme 0 %,

                  —

                  pievieno 6 215 tonnas (erga omnes) EK tarifa likmes kvotai miežiem (tarifa pozīcijas numurs 1003 00), kvotas likme 16 EUR par tonnu,

                  —

                  pievieno 6 787 tonnas (erga omnes) EK tarifa likmes kvotai parastajiem kviešiem (tarifa pozīcijas numurs 1001 90 99), kvotas likme 12 EUR par tonnu,

                  —

                  piešķir tarifa likmes kvotu 242 074 tonnas (erga omnes) kukurūzai (tarifa pozīcijas numurs 1005 10 90, 1005 90 00), kvotas likme 0 %,

                  —

                  pievieno 1 413 tonnas (erga omnes) EK tarifa likmes kvotai niedru jēlcukuram (tarifa pozīcijas numurs 1701 11 10), kvotas likme 98 EUR par tonnu,

                  —

                  piešķir tarifa likmes kvotu 1 253 tonnas (erga omnes) fruktozei (tarifa pozīcijas numurs 1702 50 00), kvotas likme 20 %,

                  —

                  pievieno 44 tonnas (erga omnes) EK tarifa likmes kvotai burkāniem un galda rāceņiem un kāļiem (tarifa pozīcijas numurs 0706 10 00),

                  —

                  pievieno 34 tonnas (erga omnes) EK tarifa likmes kvotai gurķiem (tarifa pozīcijas numurs ex07070005),

                  —

                  piešķir tarifa likmes kvotu 472 tonnas (erga omnes) tomātiem (tarifa pozīcijas numurs 0702 00 00),

                  —

                  piešķir tarifa likmes kvotu 2 838 tonnas (erga omnes) konservētiem ananāsiem, citrusaugiem, bumbieriem, aprikozēm, ķiršiem, persikiem un zemenēm (tarifa pozīcijas numurs 2008 20 11, 2008 20 19, 2008 20 31, 2008 20 39, 2008 20 71, 2008 30 11, 2008 30 19, 2008 30 31, 2008 30 39, 2008 30 79, 2008 40 11, 2008 40 19, 2008 40 21, 2008 40 29, 2008 40 31, 2008 40 39, 2008 50 11, 2008 50 19, 2008 50 31, 2008 50 39, 2008 50 51, 2008 50 59, 2008 50 71, 2008 60 11, 2008 60 19, 2008 60 31, 2008 60 39, 2008 60 60, 2008 70 11, 2008 70 19, 2008 70 31, 2008 70 39, 2008 70 51, 2008 70 59, 2008 80 11, 2008 80 19, 2008 80 31, 2008 80 39, 2008 80 70), kvotas likme 20 %,

                  —

                  piešķir tarifa likmes kvotu 7 044 tonnas (erga omnes) augļu sulām (tarifa pozīcijas numurs 2009 11 11, 2009 11 19, 2009 19 11, 2009 19 19, 2009 29 11, 2009 29 19, 2009 39 11, 2009 39 19, 2009 49 11, 2009 49 19, 2009 79 11, 2009 79 19, 2009 80 11, 2009 80 19, 2009 80 32, 2009 80 33, 2009 80 35, 2009 80 36, 2009 80 38, 2009 90 11, 2009 90 19, 2009 90 21, 2009 90 29), kvotas likme 20 %,

                  —

                  pievieno 29 tonnas (erga omnes) EK tarifa likmes kvotai vīnogu sulai (tarifa pozīcijas numurs 2009 61 90, 2009 69 11, 2009 69 19, 2009 69 51, 2009 69 90),

                  —

                  pievieno 295 tonnas (erga omnes) EK tarifa likmes kvotai svaigiem vai atdzesētiem jaunajiem kartupeļiem (tarifa pozīcijas numurs ex07019051),

                  —

                  atceļ 9 % procentuālo nodokli proteīna koncentrātiem (tarifa pozīcijas numurs 2106 10 80),

                  —

                  valstij (ASV) piešķir tarifa likmes kvotu 10 000 tonnas kukurūzas lipekļa (tarifa pozīcijas numurs 2303 10 11), kvotas likme 16 %,

                  —

                  piešķir tarifa likmes kvotu 532 tonnas (erga omnes) makaronu izstrādājumiem (tarifa pozīcijas numurs 1902; 1902 20 10 un 1902 20 30 izslēgts), kvotas likme 11 %,

                  —

                  piešķir tarifa likmes kvotu 107 tonnas (erga omnes) šokolādei (tarifa pozīcijas numurs 1806), kvotas likme 43 %,

                  —

                  piešķir tarifa likmes kvotu 921 tonnu (erga omnes) pārtikas izstrādājumiem (tarifa pozīcijas numurs 2106 90 98), kvotas likme 18 %,

                  —

                  piešķir tarifa likmes kvotu 191 tonnu (erga omnes) pārtikas izstrādājumiem ar graudaugiem (tarifa pozīcijas numurs 1901 90 99, 1904 30 00, 1904 90 80, 1905 90 20), kvotas likme 33 %,

                  —

                  piešķir tarifa likmes kvotu 2 058 tonnas (erga omnes) suņu un kaķu barībai (tarifa pozīcijas numurs 2309 10 13, 2309 10 15, 2309 10 19, 2309 10 33, 2309 10 39, 2309 10 51, 2309 10 53, 2309 10 59, 2309 10 70), kvotas likme 7 %.

            EK-15 valstu precīzu tarifa aprakstu piemēro visām iepriekš uzskaitītājām tarifu pozīcijām un kvotām.

   Ženēvā, 2006. gada 22. martā
   Godātais kungs!
   Atsaucos uz Jūsu vēstuli, kuras teksts ir šāds:

      “Pēc sarunu sākšanas atbilstīgi 1994. gada Vispārējās vienošanās par tarifiem un tirdzniecību (VVTT) XXIV panta 6. punktam un XXVIII pantam attiecībā uz izmaiņām grafikos, kas attiecas uz Čehijas Republiku, Igaunijas Republiku, Kipras Republiku, Latvijas Republiku, Lietuvas Republiku, Ungārijas Republiku, Maltas Republiku, Polijas Republiku, Slovēnijas Republiku un Slovākijas Republiku, saistībā ar to pievienošanos Eiropas Savienībai, un lai noslēgtu minētās sarunas, Eiropas Kopienas un Amerikas Savienotās Valstis (ASV) ir vienojušās šādi:
      EK ar šīs vēstules pielikumā izklāstītajiem grozījumiem ne vēlāk kā līdz 2006. gada 1. aprīlim grafikā, kas attiecas uz EK-25 valstu (EK, ko veido 25 valstis) muitas teritoriju, iekļauj un nosaka koncesijas, kuras bija iekļautas CXL grafikā, kas attiecas uz EK-15 valstu (EK, ko veido 15 valstis) muitas teritoriju.
      Pēc iespējas drīz, un ne vēlāk kā līdz 2006. gada 1. jūlijam EK samazina tarifus un pielāgo tarifu likmes kvotas, kā norādīts pielikumā.
      Attiecībā uz tarifa kvotām ir jābūt izmantojamai visai gada kvotai neatkarīgi no tā, kad kvotas tiek noteiktas.
      Jebkurā laikā pēc jebkuras puses pieprasījuma jāveic apspriešanās attiecībā uz jautājumiem, kas saistīti ar šo nolīgumu.
      Es būtu pateicīgs, ja pēc pārbaudīšanas saskaņā ar attiecīgajām vietējām procedūrām jūs apstiprinātu, ka jūsu valdība piekrīt šim nolīgumam un šī vēstule un jūsu apstiprinošā atbilde veido nolīgumu, kas stājas spēkā jūsu vēstules parakstīšanas datumā.”

   Ar šo man ir tas gods izteikt manas valdības piekrišanu.
   Lūdzu, pieņemiet manus visdziļākās cieņas apliecinājumus.

         Amerikas Savienoto Valstu vārdā


title: Padomes Lēmums (ES) 2017/886 (2017. gada 22. maijs), ar ko ieceļ Reģionu komitejas trīs locekļus un sešus locekļu aizstājējus, ko izvirzījusi Čehijas Republika

text:
               24.5.2017

               LV

               Eiropas Savienības Oficiālais Vēstnesis

               L 135/23

         PADOMES LĒMUMS (ES) 2017/886
   (2017. gada 22. maijs),
   ar ko ieceļ Reģionu komitejas trīs locekļus un sešus locekļu aizstājējus, ko izvirzījusi Čehijas Republika
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Čehijas Republikas valdības priekšlikumu,
   tā kā:

               (1)

               Padome 2015. gada 26. janvārī, 2015. gada 5. februārī un 2015. gada 23. jūnijā pieņēma Lēmumus (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Josef NOVOTNÝ kunga un Jana VAŇHOVÁ kundzes pilnvaru termiņa beigām ir atbrīvojušās divas Reģionu komitejas locekļu vietas.

               (3)

               Pēc tam, kad beidzies termiņš pilnvarojumam, uz kura pamata tika izvirzīts Ondřej BENEŠÍK kungs (Councillor of Strání municipality), ir atbrīvojusies Reģionu komitejas locekļa vieta.

               (4)

               Pēc Jiří BĚHOUNEK kunga, Jan BIRKE kunga, Stanislav MIŠÁK kunga, Martin NETOLICKÝ kunga un Jiří ROZBOŘIL kunga pilnvaru termiņa beigām ir atbrīvojušās piecas Reģionu komitejas locekļu aizstājēju vietas.

               (5)

               Pēc Pavel BRANDA kunga iecelšanas Reģionu komitejas locekļa amatā ir atbrīvojusies Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejā tiek iecelti/ieceltas:

               a)

               par locekļiem:

                           —

                              Jaroslava POKORNÁ JERMANOVÁ kundze, Zastupitelka Středočeského kraje,

                           —

                              Ondřej BENEŠÍK kungs, Zastupitel Zlínského kraje (mandāta maiņa),

                           —

                              Pavel BRANDA kungs, Zastupitel obce Rádlo;

                     un

               b)

               par locekļu aizstājējiem:

                           —

                              Zdeněk KARÁSEK kungs, Zastupitel Moravskoslezského kraje,

                           —

                              Pavel PACAL kungs, Zastupitel Kraje Vysočina,

                           —

                              Miroslav KUBÁSEK kungs, Zastupitel Jihomoravského kraje,

                           —

                              Radim SRŠEŇ kungs, Zastupitel Olomouckého kraje,

                           —

                              Věslav MICHALIK kungs, Zastupitel Středočeského kraje,

                           —

                              František JOHN kungs, Zastupitel města Zábřeh.

         2. pants
   Šis lēmums stājas spēkā tā pieņemšanas dienā.

      Briselē, 2017. gada 22. maijā

            Padomes vārdā –

            priekšsēdētājs

         E. BARTOLO

      (1)  Padomes Lēmums (ES) 2015/116 (2015. gada 26. janvāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus (OV L 20, 27.1.2015., 42. lpp.).

      (2)  Padomes Lēmums (ES) 2015/190 (2015. gada 5. februāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 31, 7.2.2015., 25. lpp.).

      (3)  Padomes Lēmums (ES) 2015/994 (2015. gada 23. jūnijs), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 159, 25.6.2015., 70. lpp.).